
GODINA XI. 


BROJ 5. 


U ZAGREBU, SIJEČANJ 1928. 

OMLADINA 

LIST ZA ZABAVU I POUKU SREDNJOŠKOLSKE MLADEŽI 


GVOZD. 


Tiha noće a lagano je pala, 

Crna neka sjena starim ide drumom, 

Dok srebrni mjesec šalje zrake 
Nad prastarom šumom. 

Davno žarko zapalo je sunce, 

Izumro je cvrkut miloglasnih ptica, 

A stoljetne visoke hrastove 
Već prekriva tmica. 

Iz mrke se šume netko javlja . .. 

>'Tko je tamo?« Neki tajni strah me hvata . .. 
»Tu poginu« — odgovara sjena — 

»Zadnji kralj Hrvata!« 


Vidim slike krvave i strašne: 

Redaju se borbe, rujna krv se lije, 

A nad svima ko orao crni 
Dušmanin se smije. 

Kralj se bori, padaju junaci, 

Ah! Izdaja! Sad ide brat na brata. 

Sred potoka krvi i mrtvaca 
Stoji kralj Hrvata. 

Mač sad bljesne na jutarnjem suncu . . . 
Umirući šapat kroz borbu se čuje: 

Tu kralj leži krvavijeh grudi, 

Dok strelice zuje. 


Tajne sjene nestade u šumi. 

Odjekuju bori. Crni strah me hvata ... 

»Tu poginu« — kroz noć glas se čuje 
»Zadnji kralj Hrvata!« ... 

Dušan Buri, Split. 


S RODOLJUBNE ŽICE. 


Sapele me makar negve, 
Mučili me bilo ikad, 
Hrvatskoj si, dragoj majci, 
Krenut' vjerom ne ću nikad. 


Kfenut’ vjerom ne ću nikad 
Volim u grob pasti tavni, 
Neg’ zatajit’ samo trenom 
Svoj hrvatski narod slavni. 
Rikard Katalinić J ere tov. 


Izdajica samo može 
Izdati svoj narod slavni, 

Al' ja nikad! Za Hrvatsku 
U grob volim pasti tavni. 


Volim nestat' s lica zemlje, 
Volim biti samo sjenom, 
Volim biti ma što bilo, 

Neg' zatajit' samo trenom 


Hrvatsku mi rodnu grudu, 

Hrabru, slavnu već od davni, 

Oh, kako bi mogo izdat’ 

Svoj hrvatski narod slavni! 

Stj, Božin, 


VRATAR KOD ZLATNE ZVIJEZDE. 

(Nastavak) 


Dugo nitko u kući nije znao za toga krilatoga 
gosta. Joža nije rode dao iz svoje komore. Možda 
ni sam nije znao zašto. Ali jednoga dana vrata se 
pred Adorom našla otvorena i roda išeta na dvo¬ 
rište, oprezno se ogledavajući na sve strane po ne¬ 


poznatoj krajini. Kad al ugleda Jožu, koji je upravo 
opet izgrtao gnoj iz staje. Opazivši ga, kao vijor 
zamahne krilima, rastegne duge krake pa pravac 
odšamuca k svome gospodaru. I sad ga ona pratila 
iz staje k buništu, od buništa u staju, i kako je 

oboje malo hromucalo, bilo ih je vrlo zgodno gle¬ 
dati. I doista, kad ovako ugledaše Jožu, kako samo- 
drug svršava svoj posao, prasnula čitava Zlatna 
zvijezda u gromovit grohot i šalama — slanim i 
neslanima — nije bilo kraja. Joža se najprije strašno 
ljutio, t. j. više se zastidio, ali kad je vidio, kako 
se ptica od njega ne da, nego upravo uza nj tiskala, 
kad je tkogod ispružio ruku za njom, onda mu je 
bilo drago, godilo mu to ptičje povjerenje i sad je 
on puštao, da se slobodno kreće po kući, jedino joj 
je podrezao krila i rep, da ne bi odletjela. Ador 
postao je njegova zabava i razgovor, kao što drugi 
ljudi drže male pse i mačke, i bilo mu je drago, 
što ga je svuda pratio po njegovim mnogobrojnim 
poslovima, osim što ga je ostavljao, kada mu se 
našlo zanimljivije zanimanje, na priliku, da poče- 
prka po barama iza kiše na dvoru, ne bi li našao 
koju žabu ili na buništu miša, ili čak lonac, kojemu 
je istraživao nepoznato dno. Tu mu je doduše htio 
da pomaže i Bundaš, ali brzo bi se okanio. Jer ako 
je Ador do zgode razumio da poštuje Bundaševo 
zubalo, ni Bundaš nije pao na glavu, kad se spram 
njega dizao onaj žuti ražanj, kojemu je dragi Bog 
oboružao rodinu glavu. Izuzimajući ove rijetke 
sukobe, slagalo se i ovo dvoje prilično dobro, jer 
su ih njihove lične koristi većinom vodile na razli¬ 
čite strane, pa jedno drugome nije smetalo. 

Joža je međutim vršio svoju službu u Zlatnoj 
Zvijezdi i dalje, kako ju je vršio i donle: od tavana 
do podruma, bez predaha od zore rane do kasne 
noći, uvijek istim mahom, ni brzo ni sporo, uvijek 
spreman, da se raskine na četvoro i da ponese bre¬ 
me, što ga je kućna družina i dobro i zlonamjerno 
tovarila po njegovoj grbi, ne pitajući, može li još? 
Što niko ne će da uradi, on će- Bit će sluga gospo¬ 
dara i sluga slugu gospodarevih. Čuvao, je Zlatnu 
zvijezdu i njenu imovinu kao kućno pseto i bolje 
nego i sami gospodari joj. Bio je strpljiv i pokoran, 
ali bez truna ulizavanja ili plazenja. Kad bi mu 
tkogod rekao dobru riječ ili ga samo prijazno po¬ 
gledao, to mu je bilo dosta i hvale i nagrade i on 
joj se zahvalno odazivao onim otužnim smiješkom 
nezgrapna svoga lica, što je dobre ljude dirao u 
srce, a rđave nagonio na porugu i sprdanje, i podvo- 
stručenim naporima radio, ako je to uopće bilo mo¬ 
guće. Druge nagrade i onako nije dobivao a nije 
ni tražio. Služio je bez pogodbe i utvrđene plaće. 
Jer šta će mu i plaća? Zlatna mu je zvijezda dala 
sve, što mu je trebalo: i krov i hranu, a i ostalo 
bi se do zgode našlo. Kad bi mu se na žuljavom 
dlanu jednom našao komad novca, on ga je doduše 
primio i spremio, ama spremio kao Bundaš što je 
zakopao kost, — ali ne da uživa, nego zato, da ne 
ode po kvaru i da stoji u zelenoj čarapi, dok jednom 
ne ustreba kome i kao što je kupio i spremio sve 
otpatke i nepotrebne stvari i trpao po sanducima i 
vrećama, jer se ne može znati, ne će li jednom još 
trebati. Tako je Joža kupio i svako perce po dvo¬ 
rištu, što je poispadalo živadi i golubovima i jednom 
iza mnogo dana i godina trudna sabiranja punim 
jastukom fino iščihana perja obradovao staru go¬ 
spodaricu, da joj se oduži, što je nekad — odavna 
— u času dobra raspoloženja pomilovala malo kri- 
vonogo siroče iza vrata kuhinjskih, pomilovala bi¬ 
jelim rukama, umila ga i u čisto ruho obukla. Bješe 
ta prvi i jedini put. E pa to se ne zaboravlja, ma¬ 


kar je to i bio časovit hir mlade gospodarice, taman 
hir, kao kad bi pomilovala i nahranila komadom 
šećera kakvo malo pašče. No za Jožu bilo je to 
dosta, da je od onoga časa njegova duša prirasla 
uza stijene Zlatne zvijezde pa nije čudo, da ju je 
smatrao svojom rođenom kućom i štogod je radio 
i trudio se, učinio je za nju, i potom naravski i za 
sebe. 

U njegovu jednoličnom rabotanju, koje je po¬ 
čelo, istom što se osovio na svoje male krive noge 
pa dalje kroz čitav život, samo se nedjelja razli¬ 
kovala od šest dana u sedmici. Nedjelja je, da se 
»ne djelja«. I Bog je počimao u sedmi dan. Do te 
spoznaje došao je on doduše malo kasnije, a izveo 
ju je u djelo još kasnije, i to onda, kad su spone 
tijela počele sumnjivo da popuštaju, a potrebe duše 
postajale veće. Odmarati tijelo i hraniti duh. Ne 
stoji li to u onoj zapovijedi, da treba svetkovati 
nedjelju? A baš u nedjelju prepunila se Zlatna 
zvijezda svijetom i poslom od vrha do tala, da 
nijesi znao, gdje ti je glava. I sad, koliko je Joža 
inače bio gotov da se prekine u poslu za onih šest 
dana, nedjeljom i blagdanima on je naprosto »obu¬ 
stavio« radnju i ni pod koju cijenu, ni molbom ni 
prijetnjom nije ni prstom krenuo. »Nedjelja je, 
da se ne djelja, praznik, da se praznuje«, otkre- 
sao bi svakome, tko bi od njega tražio, da se lati 
posla. A mrzio je on taj nedjeljni rad još i zbog 
toga, što su se ljudi upravo nedjeljom i praznikom 
tako bezumno i besramno izopijali. Njegovu skrom¬ 
nu i bezazlenu dušu ništa nije tako mrzilo no pijana 
čeljad, upravo ju je razdirala odvratnošću i gnju- 
šanjem. Kad se već pije u radne dane preko mjere, 
no hajde de, bit će zar zbog okrepe i snaženja. Ali 
blagdane obesvetiti pijanstvom, to je grehota i ru¬ 
goba đavolska. I baš i poradi toga Joža u svetačke 
dane kratio se raditi i dvoriti. A jer je bio tako 
dosljedan u tome svom svetkovanju nedjelje, sta¬ 
riji ga ukućani puštali na miru, ali naopako mlađi 
i oni noviji, konobari s frakom i uštirkanom košu¬ 
ljom, što su se s vremenom nasukali u Zlatnu zvi¬ 
jezdu, bogtepita odakle, zadavali su Joži trista 
jada. Bili su mu odvratni nesamo zbog toga, što 
su od njega tražili, da im pomaže nositi pivo i 
vino gostima i to onako osorno i bezobrazno, nego 
mu je bila kriva i njihova nadutost i lažno gospod¬ 
stvo kao i lakomost na napojnice. Nije im on jedam- 
put pred noge bacao četvrtake, što ih je on podo- 
bivao od gospode, koja su bila zadovoljna njego¬ 
vom dvorbom. Neka im, ako su tako gladni. 

Najposlije, kad su vidjeli, da ništa ne pomaže, 
puste ga i oni na miru, neka praznuje blagdan po 
svojoj tvrdoj glavi. Tako je odredio i gospodar, jer 
je inače znao cijeniti Jožine mišice, pa se ispo- 
magao nedjeljnim najamnicima, kako se moglo. 

No Joža — ako je kratio da radi nedjeljom 
kućne poslove, on je za taj svoj ćeif davao i nakna¬ 
du, koja nije nimalo bila na štetu po Zlatnu zvi¬ 
jezdu. On je sebi i za te dane našao zanimanja, 
koje će mu s vremenom postati glavnim i naročitim 
i po njegovu uvjerenju vrlo važnim i potrebitim. 
Čim bi se vratio s jutarnje mise tu misu nikada 
nije propustio — onako čisto umiven, u stajaće ruho 
obučen, u zelene čarape i nove papuče obuven, ono 
nekoliko dlačica oko širokih ustiju ufitiljeno u po¬ 
duzetne brkove, sjajno omaštene kose, ona dva kri- 

lata uha crvena od trljanja i pranja: tako bi stao 
na kapiju vas okupan u jedan jedincat oprez i 
pažnju, stao i gledao na sve strane, tko ulazi, tko 
izlazi, niz ulicu, uz ulicu, gledao i nadgledao, da se 
ne bi ušuljalo kakvo nepozvano čeljade, dočekivao 
goste i mušterije, što su dolazili to u kolima i koči¬ 
jama, to i bez kola i kočije, i pokazujući palcem 
preko ramena, na koju da se uputi stranu: gospoda 
na jednu u gospodsku sobu, prosta čeljad na drugu 
u »švemu«, to će reći u točionicu, a kola u dvorište 
i to već prema ljepoti i odličnosti označujući im 
mjesto: gospodskim na desno, gdje je bila natkrov- 
ljena kolnica, »paorskim« na lijevo bliže buništu. 
Pri tome ništa njegovu oku nije izmaklo: nikakvi 
otpaci ni od kola sijeno, ni od konja podrepine, ni 
od ljudi cigarski trupci. Za ono dvoje prvo grdio 
je, kako treba, a ovo treće kupio je pomno i turao 
u džepove, kad bude zgode, da i on malo okuša, 
kako je to imati među zubima cigar duhana. 

Ova je vratarska služba Joži s vremenom vrlo 
išla u volju. Osobito kad je snaga počela da ma- 
lakše i pleća se pod bremenom rada i godina sve 
jače savijala; trebalo je mlađih sila, koje će pre¬ 
uzimati jednu po jednu mnogobrojnih dužnosti nje¬ 
govih, onda se Joža jednoga dana stalno namjestio 
na vratima, da tu svoju novu službu vrši isto tako 
ozbiljno i savjesno i s istim iskrenim uvjerenjem o 
svojoj odgovornosti, kao što je vršio svaki posao. 

Tu ste ga dakle mogli vidjeti u svako doba 
dana, gdje stoji, ili kad se umori, sjedi na tronošku 
u prikrajku kapije, među prstima lijeve mu ruke 
zveckala zrna »patrica«, a u desnoj držao vrbov 
prut, da njime maše kao carskom šibikom. I kao 
kakav zapovjednik ima Joža i svoje pobočnike: 
s jedne mu strane Bundaš, s druge nitko drugi nego 
roda, pomažu mu čuvati ulaz u Zlatnu zvijezdu. 
Bundaš doduše većinom drijema, jer je već ostario, 
samo pokadšto naćuli uši i uputi pospane i krme¬ 
ljive oči spram gospodara, ko biva pita, je P prilika, 
da i on istupi, da zareži na kakva sumnjiva namjer¬ 
nika, da ga onjuši i pozna, jer za drugi posao i 
onako nije nikada ni bio, ko kad je — makar golem 
kao tele —.bio krotak kao janje ne znajući ni kako 
se to ljudski laje a još manje, kako se navaljuje. 

No i roda je, mora se reći, upravo dostojan¬ 
stveno ispunjala svoje mjesto s druge strane Jožina 
sjedala. Stajala je uspravno i ukočeno i tako mirno, 
da bi mogao posumnjati, nije li možda kakav dr¬ 
veni kip, kako je i inače mogla da stoji nepomično 
i po yiše sati gdjegod u kakvom kutu, s kljunom 
niz vrat pa se zamislila kao mudrac u neke teške 
misli. Samo kad bi se Joža časom udaljio, onda 
Ador-roda kao da je osjetila, da je sada dio odgo¬ 
vornosti pao na njezina krila, zakoračila bi s dvije 
tri stope, pa i preko Bundaša, ako joj je baš ležao 
na putu, isturi glavu na ulicu, pogleda desno, pa 
lijevo, je li sve u. redu, i onda se opet vrati na 
svoje mjesto puna mira i dostojanstva. Ako joj se 
činilo predugo, onda će poći i da traži Jožu. Pa 
kad ga nađe, bocnut će ga dva tri puta kljunom 
po rukavu, kao htjela bi da ga upozori i vrati nje¬ 
govoj službi. 

Svijet bi tako naučio, da u svako doba dana 
gleda Jožu na vratima Zlatne zvijezde, da bi mu 
sigurno nešto falilo, kad ga koji put ne bi vidio 
na njegovu mjestu. Od stalnih gosti, osobito stara 


gospoda, nitko ne bi prošao ispod vrata, da ne bi 
Jožu pitao za junačko zdravlje i kakovo će biti 
vrijeme. Joža je odgovarao ozbiljno a nije se ni 
smeo, kad ga je jednom netko pozdravio ovako: 

— No, vrataru Joža, kako ste? 

Joža se, kako rekoh nimalo nije smeo zbog 
»vratara«, što više, njemu je to ime godilo, on ga 
primio i usvojio i kad bi jednom stranac neodlučno 
stao pred Zlatnom zvijezdom, odmah Joža uslužno 
pristupi i rekne pun samosvijesti: 

— Molim, što izvolite? Ja sam tu vratar! 

I nije ga baš puno ni smetalo, kad su do zgode 
vratara prevratili u »fratra«. Pa ni onda, kad su 
to učinila djeca, vičući za njim nestašno »fratar 
Joža, fratar Joža, popucala ti koža!« Uostalom, on 
je volio djecu, i nije mu bilo ni odviše krivo, kad 
bi se oko njega skupila gomila, ma da je znao, da 
ih ne mami njegova ljepota, nego da ih zamami nje¬ 
gova roda. Tu se oni onda tako razgovaraju o čud¬ 
noj ptici i pitaju, zašto ju je Joža okrstio baš Ado- 
rom i kakvo je to čudno ime? 

— Čudna ptica čudno ime, rekao bi Joža i 
s nesmiljenim mirom gledao, kako su dječije ruke 
uzalud posizale za pticom, jer ih je roda svakiput 
dočekivala svojim oštrim ražnjem uštinuvši po¬ 
hlepne prste. 

— Ja znam, zašto se zove Ador, uzvikne se 
tako jednoga dana jedno oštroumno đače i udari 
se šakom po koljenu, pošto ga je ptica ljudski oče- 
pila. Zar ne vidite, rekne slavodobitno, da je »ador« 
samo naopako roda? Baš je Joža lukav i pametan. 

Međutim ni Joža sam nije znao, kako je došao 
na to ime. Ali đaci, osobito oni viših razreda »nor- 
malke« i nižih razreda realke i latinske škole odmah 
su se dosjetili. Ta nije li zar svaki razred imao 
tako svoj naročiti jezik, kojim se razgovarao, da 
ne bi razumjeli profesori ili đaci drugoga kojeg 
razreda, kad bi im se htjelo, da se kome rugaju ili 
koga da ogovaraju? Te su tajne jezike tako stva¬ 
rali, da bi na priliku iza svakoga sloga hrvatskog 
jezika dodavali izvjesni suglasnik i samoglasnik te 
bi u tom đačkom jeziku rečenica: »Nikola je maga¬ 
rac« ovako glasila: 

— Ni-ke-ko-ke-la-ke je-ke ma-ke-ga-ke-rac-ke. 
Tu je umetnut slog »ke«. Drugi bi uzimali drugu 
kombinei ju sa pa, bu, ra, ci itd. i tako bi nastali naj¬ 
čudnovatiji jezici, koji nijesu naličili ni na koji od 
onih, što su se učili u obadvije škole zajedno, a 
mogu vam reći, govorili su se i učili s mnogo više 
volje i revnosti nego svi školski sa svojim »menza¬ 
ma« i »jelenima«. I naravski, da je tu bilo natje¬ 
canja uvelike između različitih »bukavaca« i »ra- 
kavaca« pa »ci-kavaca«, što je često poradi časti i 
rekorda davalo poželjna povoda za junačko ogle¬ 
davan je i prvenstvo, kad se prelazilo s jezika na 
šake. 

No i osim ovih duhovitih jezičnih varijacija u 
velikoj je upotrebi bio i jezik naopački. Tu bi se 
jednostavno riječi izgovarale odostraga naprijed, te 
bi primjerice ova lijepa rečenica: 

— Vratar Joža popuca ti koža, glasila ovako: 

— Ratarv ažoj acupop it ažok. 

Kako se vidi, nastaju tako vrlo čudni jezici, 
koje dosele nije mogao da odgoneta ni jedan učitelj 
ni profesor, no đaci su se divno u njima sporazu- 

mijevali. Što više, neki su njime čak i mislili i u 
snu govorili! 

Joža je dopuštao, da se djeca tako oko njega 
jate i bilo mu je čak i drago, jer ih nije gonio, osim 
ako bi se suviše htjeli da približe rodi. Nijesu li 
ga oni sjećali najljepših dana njegova života, kad 
je i on učio knjigu i imao svoga učitelja? On je 
čak pohlepno slušao te plahe đačke razgovore, ma 
da se nije miješao, i nastojao je, da u svojoj zarđa¬ 
loj pameti nađe zgodno mjesto, gdje bi ih spremio, 
da o njima do zgode u svojoj samoći razmišlja. 
No pri tome nije ni časkom ispustio iz vida svoju 
službu, nego budno pazio, tko ulazi, tko izlazi. Oso¬ 
bito trebalo je dobro uzeti u pamet prosjake i 
cigane. 

Jer od svih namjernika imao je Joža ipak naj¬ 
više na oku prosjake, a na zubu cigane. Prosjake 
dočekivao je s uvijek spremnom prodikom. To su 
zar oni, što nijesu znali da čuvaju bijele novce za 
crne dane i u neradu potratili svoju mladost. Lakše 
im je zar s torbom na ramenu šetati se po svijetu, 
nego micati rukama i raditi, je li? Prosjačka torba 
bez dna, to se zna. Nikada im nije dosta. Samo 
kradu Bogu dane. Besposličari, dangube. No kad 
se onda rasplaču nad svojom nesrećom i bijedom, 
onda se Joža tobože još više razljuti i još jače 
grdi, ali u to već stane kopati po džepovima pa 
vadi to komad kruha ili žemičku, to krajičak mesa 
ili kobasice, nekad se nađe i po koji krajcar novca, 
tutne prosjaku u šaku, pograbi ga za ramena i gura 
ga na ulicu vičući za njime: 

— Zar ne znaš, more, da se ovdje samo pet¬ 
kom prosi? 

Tako prosjacima. Ali teško ciganima! U ono 
doba ove mrke skitnice poplavile grad i okolicu, 
tobože hoće da prodaju korita i gvozdene lopate, 
a žene im domaćicama da gataju sreću to u grah 
i kukuruzu, to u karte i iz dlana ruke. Hoće da! Baš 
je njima da štogod prodadu, hoće oni da ukradu! 
Tati, lupeži nijedni! I jao si njima, ako ispred 
Zlatne zvijezde odmah ne podadu petama vjetra! 
Odmah bi zaigrala trska, što ju je Joža za njih 
čuvao za vratima. 


Kako se vidi, Joža je svoju vratarsku službu 
vršio ozbiljno i baš kako treba. Bio je uvjeren, da 
bi bez njega i njegove pažnje Zlatna zvijezda već 
odavna otišla k vragu. 

Ali i ta izdašnost njegova imala je svoju gra¬ 
nicu. Čim se naime nedjeljom odručalo, Jože bi 
nestalo netragom. Doduše znalo se, gdje je, ali uza¬ 
lud svako dozivanje i vikanje. Joža se ne odazivlje 
ni na zapovijedi ni na molbe ni na prijetnje. Oglu¬ 
šio na sve, sjedi u svojoj komori i svetkuje nedjelju. 

Nitko ne bi znao reći, kojim časom je Joža 
sebi osvojio i zadržao taj izvanredni položaj u 
Zlatnoj zvijezdi i to kroz više od sedamdesetak 
godina, da niti su njemu gospodari otkazali ni jedan 
put službu, niti on gospodarima, makar su se već 
po tri puta izredali od oca na sina. Prosto Zlatna 
se zvijezda nije mogla ni zamisliti bez Jože. Jer 
nesamo da je radio sve poslove bez izbora, nego 
je i sve znao, što se u kući događalo, što je trebalo, 
naročito, kad bi se štogod zamrsilo, zametnulo, iz¬ 
gubilo, trebalo je samo Jožu zvati, on će razmrsiti 
i naći i za svaki kvar znati i popravak. I onda zar 
nije čudo, da se ni on nije mogao zamisliti, da bi 
mogao živjeti bez Zlatne zvijezde. No ako je on 
sve svoje dane i časove trošio u korist Zlatne zvi¬ 
jezde, sebi je on jedino zadržao ove popodneve ne¬ 
djeljne i, doduše, nije ni od koga dao, da mu ih 
okmji. 

Ti su popodnevi bili Jožina jedina radost, 
otkako je prestao biti učenikom svoga učitelja. A 
to je naravski već odavna. I ovi popodnevi vazda 
su bili isti i jednaki, a ipak, nikada nijesu mu 
dosadili. On je tu tako provodio nekoliko sati 
svojstvenoga života, tajno i neznano od drugih ljudi. 
Nije mu se nimalo učinio jednoličan, pače, on je 
svaki put našao i nešto novo i bio mu šaren, veseo 
i pun čara. 

Počeo bi uvijek sa crnom knjižicom, i to tamo, 
odmah s prvom stranicom, gdje je mogao čitati 
ispisano svoje ime i pod njime ove riječi: »Dobrome 
svome đaku njegov kateheta za dobro vladanje«. 

(Nastavit će se) 

Jagoda Truhelka. 


ANT. MIHANOVIĆU I J. RUNJANINU 


Ideala danas nema! — čujte, kriči sadašnjica, 
Danas vlada materija vaskolikim svijetom. 

Što će danas u tom vijeku pjesma radosnica, 
Danas žive ljudi, znajte, drukčijim životom. 

Ali ima, gle, i danas u tom »crnom« vijeku 
Srca, koje štuje pjesmu, koje joj se divi. 

Ta zar nijesmo usisali u majčinu mlijeku 
Bol i radost, sa kojima svaki čovjek živi? 


Rod bo samo, koj’ si mrtve štuje, 
Na prošlosti budućnost si snuje. 

(Petar Preradović) 

Vama, sinci, Zemlje ove, koji dušu svoju 
Premjeste u Domovine veličajnu pjesmu, 

Koja pjeva o ljepoti i o mnogom boju 
Za slobodu, što je krvcu skupljala u česmu, 


Danas hama sadašnjica mramor-stupe diže, 

Dok se gromka ori pjesma s dola i planina, 

Koja bodri, diže, pali i u srca siže: 

Slava Vama kliče danas! Lijepa naša domovina. 


Branko Passek (Beograd). 

PRIČA 0 JAGLACU I PČELICI. 


Mala je pčelica izletjela iz svoje košnice, da 
sakuplja med. Proleti nad jaglacem, a on joj vikne: 
>Dođi, dobra pčelice, na moj cvijet i uzmi slatki 
sok njegov!« I pčelica se spusti. Prijao joj je slatki 
sok, i ona je zavoljela svoga malog prijatelja. 
I on je nju volio i gladio svojim laticama, a ona 
mu je pričala o svemu, što je vidjela u svijetu, 
kamo on nije mogao doći. I naskoro nijesu mogli 
biti jedno bez drugoga. 

Jednoga dana pčelica više nije našla svoga 
prijatelja jaglaca. Tražila ga je posvuda, ali uzalud. 
Tražeći tako proleti pokraj jedne kuće i tu joj 


se pričini, kao da čuje njegov glas. I doista opazi, 
kako jaglac leži skršen na zemlji. Opazivši pče¬ 
licu, kao da se u nj vratio život i uzdahnuvši pro¬ 
govori: »O, mala pčelice, kako sam sretan, da 
te vidim! Već dugo težim za tobom i zovem te. 
Sad mogu mimo umrijeti. Vidiš ono dijete tamo 
otkinulo me je .. . A sada zbogom zauvijek, maia 
pčelice!« 

Pčelica čuvši to, sleti na dijete i oštro ga 
ubode svojim nemilim žalcem. Doskora iza toga 
pčelica je umirući ležala kraj mrtvoga jaglaca. 

M, Vjera Bošković, 


JESENSKE KIŠE. 


Oj, vi ledene jesenske kiše, 

Što li pljuštite tako žalobno?! 
Poput krvavih, ledenih suza 
Na srce ste mi kanule kobno. 

Oblaci tmasti. Posvud je mračno. 

A stabla strše poput aveti. 

Grozan taj pljusak svuda me prati. 
Kud ću se skriti, kuda se djeti? 


Blatna se cesta lijeno pruža, 
Tamne pokisle krošnje se c'jede. 
Koža se ježi, groza me hvata, 

A crne sjene u mene glede. 

Pljusak se ori. .. i ništa više. 

Tek pas kraj šume tužno zavija. 
Gle, na oranje gavrani sl’jeću, 

U žbun pod lišće skrila se zmija. 


I mrak se hvata, noć širi krila, 

Sijeva . . . grmi... i vjetar huči, 

Njišu se stabla, lome se grane; 

Cio svemir se ori i zvuči.. . 

Ljudevit Česlar, 


SJETA. 


Umoran sam, sklapaju mi se oči, 

A san me mori sve veći i veći. 
To već je doba kasno — pola noći, 
Al’ teške misli ne daju mi leći. 

Tek šušanj s grane — i ništa više 
Ne buni mir noćni, dobu sana, 

A ja umirem, čim sve biva tiše, 

U vreli život prošastih dana. 


0, kako živo sjećam se svega: 
Cvjetnih livada i žarka sunca, 
Smrzla potoka, puna snijega, 
Stazice, dola i modrih vrhun’ca . . . 

Ah sjećam se sjećam mila pogleda, 
Titraja srca, želja gorućih, 

Mladosti snažne, koja se ne da, 

I onda — nada umirućih. 


Umoran sam, sklapaju mi se oči, 

A san me mori sve jači i veći. 

Ta već je davno prošlo pola oći, 

Al’ teške misli ne daju mi leći. 

A. Ivančan. 


ZIMSKA IDILA. 


Gust dim se povija k zemlji, vatra čas praska, čas 

tinja 

i škripi snijeg pod čizmom, mraz oštar štipa za 

lice, 

dok zima šibljike steže, a suho granje pucketa 
okno mi bijelo cvjeta . . . 

od palmasta inja. 
Na grane borova šumskih zimske pale su zv’jezde 
i tu se iskre ko dječje džidže na božičnom drvcu. 


Bor jedan o djeci sanja. Prosu se. San mu se smuti. 
Prenuv se pospano ćuti... 

to svati drumom jezde. 
Pomamni konjici frču, saone jure, pa lete 
u praskozorje: puca bič, ne razgoni magle, 
za njima u vis se dižu na cesti iz konjske pljeve 
mrke, kukuljave ševe . .. 

Radost ne pozna mete. 

Mato Rukavina« 

UGO FOSCOLO. 


Uz stoljetnicu glasovitoga talijanskog fizičara 
Aleksandra Volte (f 1827.), objelodanjenja čuve¬ 
noga romana »I promessi sposi« (Vjerenici) od 
Aleksandra Manzonija i rođendana Goffreda Ma- 
melija, slavnoga pjesnika — mučenika, koji je 
spjevao talijansku »Marseljezu«, Italija slavi ove 
godine i stoljetnicu smrti jednoga od najgenijal- 
nijih i najoriginainijih njezinih pjesnika, koji je 
ostavio ne izbrisive tragove u njezinoj književno¬ 
sti i koji se još danas velikim duševnim uživanjem 
čita i komentira, naime Uga Foscola. 

Ugo Foscolo rodio se na ostrvu Zante u 
Grčkoj 6. veljače 1778. god. od oca, porijetlom 
Mlečanina, i majke Grkinje. Kako je onda Dalma¬ 
cija pripadala Mletačkoj republici, njegov otac bi 
namješten u Splitu kao upravitelj neke bolnice, 
gdje je i umro. U Splitu je dakle i Ugo proveo 
svoju mladost. Već za prvoga djetinstva pokazivao 
je Ugo veliku želju za naukom, tako da ga otac 
već u šestoj godini povjeri na odgoj u ondašnjem 
starom splitskom sjemeništu. Kako je dijete vrlo 
brzo napredovalo u nauci, ubrzo svlada početne 
nauke i već prije desete godine života stane se 
ozbiljno baviti učenjem grčkoga i latinskoga je¬ 
zika, tako te se doskora upoznao s klasičnom poe¬ 
zijom Homera i Vergila, kojom se i dalje u životu 
bavio. Zanimljivo je, da se još i danas u starom 
splitskom sjemeništu čuva velika crna školska 
klupa, na kojoj je za vrijeme nauke mladi Ugo 
sjedio i urezao svojom rukom svoje ime i prezime. 

Nakon nagle očeve smrti 1788. god., kada je 
dakle dječaku bilo tek 10 god., sa svojom se maj¬ 
kom preselio u Mletke, gdje nastavi nauke. Kako 
je onda bilo na glasu padovansko sjemenište, na 
kojemu su učili i mnogi naši dalmatinski zemljaci i 
učenjaci (Politeo, Klaić i dr.), u ranoj mladosti 
ode Foscolo na to sjemenište, da sluša predava¬ 
nja znamenitoga učenjaka i pjesnika Cesarottia, 
čuvenoga prevodioca Osijanove nordijske poezi¬ 
je na talijanski jezik. Cesarotti naslućujući velik« 
pjesnički talenat nadobudnoga mladića, bio mu je 
u svemu pri ruci upućujući ga sve više u lektiru 
grčkih i talijanskih klasika. 

U ono doba bio je na vrhuncu svoje književ¬ 
ne slave čuveni talijanski dramski pisac Vittorio 
Alfieri (1749.-1803.). Ugo Foscolo zanese se za 
njim i uz prve manje lirske pjesničke sastavke 
napiše u svojoj osamnaestoj godini svoju prvu 
tragediju starogrčkoga izvora s naslovom »Tie- 
ste«. Naravno, da je taj prvenac odavao očite 
tragove nasljedovanja naime svoga uzora Alfieria, 
opet se u njemu odrazivao zanos i pjesnički čar 
budućega pjesnika »Grobova«. 

Kad se u doba francuske revolucije Napole- 
onova slava bila proširila nakon pobjede kod 
Marenga 14. srpnja 1800. god. po cijeloj Italiji i 
uzbudila mnoge nade u njezino uskrsnuće i uje¬ 
dinjenje, tom prigodom Foscolo spjeva krasnu 
odu »Bonapartu osloboditelju«. Kad je kampofor- 
mijskiim mirom njegov junak žrtvovao Veneciju 
Austriji, on pun gnjeva povrijeđene rodoljubne 
svijesti, opozove taj sastavak i napiše novu tra¬ 
gediju »Ajace«, u kojoj alegorički oliči Napoleona 


dajući slobodan odušak svojim rodoljubnim osje¬ 
ćajima. 

Kao profesor govorništva i retorike na sve¬ 
učilištu u Paviji, Foscolo čovjek široke duše i 
neslomivoga značaja, često je držao pred đacima 
i u javnosti vrlo oštre govore, tako da je doskora 
pao u nemilost prvoga konzula te bude primoran 
napustiti sveučilište i lutati kao prognanik u svo¬ 
joj vlastitoj domovini. 

Nakon Napoleonova poraza u Rusiji 1812. 
iskrsnuše nade Talijana, da će se konačno oslo¬ 
boditi svoga »osloboditelja« i tada Foscolo perom 
i djelom stane raditi protiv ugnjetača slobode 
njegove domovine. Ali na žalost njegov domolju¬ 
bni rad i njegovo vatreno oduševljenje nije našlo 
odziva između njegovih domorodaca, a i progo¬ 
njen od austrijske uprave skloni se konačno u 
Englesku, i to u Londonu, kamo je prispio u rujnu 
1815. Kako je njegov glas izvrsnoga pjesnika i ro¬ 
doljuba bio već dopro i do velike engleske me¬ 
tropole, bude Foscolo srdačno primljen i pogoš- 
ćen od mnogih odličnih ličnosti i njegovih dru-‘ 
gova. < 

Naučivši doskora engleski jezik stane sara- 
đivati u mnogim revijama pišući osobito o Italiji 
i o njezinoj velikoj prošlosti. Još i danas je ču¬ 
ven njegov kritički prikaz »0 Petrarki«, koji je 
jedan od najboljih studija o tom slavnom pjesniku. 

Međutim nešto urođena nostalgija (težnja za 
povratkom u domovinu) za rođenom grudom, ne¬ 
što nepodnošljiva londonska klima, potkopaju i 
onako slabo pjesnikovo zdravlje i on podlegne 
bolesti na jetrima 10. rujna 1827. u četrdeset i 
devetoj godini života, i bi pokopan u jednom 
groblju na Temsi pokraj Londona. 

Njegovi zemni ostaci budu 1871. god. pre¬ 
neseni u Florenciju i sada počivaju u crkvi »Santa 
Cruce« pokraj Michelangela. Macchiavelija, Gali¬ 
leja i drugih velikih talijanskih umjetnika i uče¬ 
njaka. 

Iako Foscolov književni rad nije obilan, kao 
onaj drugih talijanskih pjesnika onoga doba, na 
pr. Montija i Metastazija, ali ih je daleko natkri- 
lio svojom izvomošću i jedrom sadržinom. Ugle¬ 
dajući se u Parinija i Manzonija, te držeći se one: 
»Odio ii verso che suona e che non 
c r e a« (Mrzim stih, koji zvuči a ne stvara), dao 
je Talijanima nešto, što je najsavršenije u nji¬ 
hovoj književnosti. 

Doba između 1798. do 1807. najplodnije je u 
njegovu pjesničkom radu. Ovamo ubrajamo 
njegove sjajne sonete, između kojih se osobito 
odlikuje onaj njegovu rodnom ostrvu Zante, 
koji počima čuvenim stihom: »U n d i, se i o non 
andro sempre ramingo« (Jednoga dana, 
kad ne budem išao vječno lutajući), oda »Ali’ 
amica risanata« (Ozdravljenoj prijateljici) itd. 

Pod dojmom sjajne Canovine skulpture »Le 
tre grazie«, koju je u ono doba veliki kipar bio 
dovršio, Foscolo spjeva istoimenu pjesmu u tri 
dijela i njemu je posveti. Ta se pjesma i danas 
s velikim duševnim užitkom čita, uči i komentira. 

Kako je duboko i svestrano poznavao duh kla¬ 
sične starogrčke poezije, svjedoči nam njegova 
pjesma »La chioma di Berenice« (Bereničina ko¬ 
sa), koju je objelodanio kao tobožnji prijevod iz 
grčkoga jezika. Prevede do polovice Homerovu 
»Ilijadu«, jedan dio Miltonova »Izgubljenoga ra¬ 
ja« i u cijelosti Stemeovo »Sentimentalno puto¬ 
vanje«. 

Pod neposrednim utjecajem Goetheova 
»Werthera« Foscolo objelodani roman u episto¬ 
larna s naslovom: »Le ultime lettere di Jacopo 
Ortis (Posljednja pisma J. 0.), u kojem je snaž¬ 
nim stilom opisao bolove i očaj glavnoga junaka 
zbog nesretne ljubavi. Pored tmurnoga sentimen¬ 
talnog raspoloženja, koje je u ono doba vladalo u 
Italiji i u cijeloj Evropi nakon burnih napoleon¬ 
skih godina, to je djelo bilo već pri svom izlazu 
razgrabljeno. 

Međutim vrhunac svoje pjesničke slave do¬ 
segne Ugo Foscolo svojom velepjesmom »Car- 
me ai Sepolcri« (Pjesma grobovima), koju je 
spjevao u genijalnom zaletu svoje fantazije i koja 
mu je osigurala neumrlost u svjetskoj književ¬ 
nosti. Objelodanio ju je u Bresci 1807. godine. 

Bilo je to u ono doba, kad je posebnom na¬ 
redbom bilo zabranjeno po svoj Italiji sahranji¬ 
vati mrtvace po crkvama i privatnim mjestima. 
To je prema shvaćanju onoga vremena bilo sve¬ 
togrđe i protiv toga ustane Foscolo svojom vele¬ 
pjesmom »Grobovima«, koju je spjevao kao od¬ 
govor istoimenoj pjesničkoj poslanici prijatelju i 
pjesniku Ipolitu Pindemonte. 

Ta velepjesma doživjela je na stotinu izdanja, 
te se još i danas komentira i proučava u talijan¬ 
skoj književnosti. U jednom od posljednjih broje¬ 
va najstarije talijanske revije, koja izlazi u Rimu, 


»Nuova Antologia« (1. lipnja 1827.) poznati ta¬ 
lijanski kritičar Ugo de Comco, osvrćući se na 
stogodišnjicu Foscolove smrti veli o »Grobovima«, 
da je to Foscolova najveličanstvenija pjesma. Tu 
su se stopile, osvijetljene božanstvenom iskrom 
genija, sve kreposti uma i srca, tu dosižu do naj¬ 
veće visine sve pojave strasti, misli i ideali, us¬ 
pomene i nade, razočaranje i vjera u jednu riječ 
svi osjećaji urođeni ljudskoj duši. U toj pjesmi 
Foscolo dižući se do najviših pjesničkih vrhunaca 
vodi nas spram neumrlosti duše i neizmjerja«. 

Zanimljivo je ovom prilikom istaknuti, da je 
ta čuvena pjesma od naših starijih i savremenih 
pisaca i pjesnika doživjela osam prijevoda, čim 
se ne može pohvaliti nijedna druga evropska knji¬ 
ževnost. Prvi ju je preveo Luka Svilović, nakon 
njega Ivan Trnski, nešto kasnije Stjepan Buzolić i 
Vladimir Vežić, onda profesori Ante Sasso i Vin¬ 
ko Lozovina, pisac ovih redaka (1894. god.) i ko¬ 
načno bivši prvi direktor hrvatske gimnazije u 
Zadru g. Toma Brajković, čiji je prijevod još u 
rukopisu. 

Ali svi ti prijevodi, kao i oni u tuđim jezici¬ 
ma, ne mogu da dosegnu savršenstva originala i 
pored najboljega poznavanja jednoga i drugoga 
jezika, toliko je to remek-djelo talijanske knji¬ 
ževnosti zbite i isprepletene sadržine, te je vrlo 
teško u prijevodima podati savršenu sliku veli¬ 
čanstvene Foscolove koncepcije. 

Ugo Foscolo je u savršenom obliku doveo u 
sklad romantičnu i klasičnu vrstu lirskoga pjes¬ 
ništva na temelju velikih staro-grčkih i rimskih 
uzora, koji će ostati na sve vijeke savršeni izvori 
i izgledi snažne, istinske i vječne poezije. 

Stj. Ilijić. 


MOJA MUZA 


Pjevat' mi se danas hoće, 
Al’ mi nešto ne da, 

Jer mi misli neprestano 
Dolaze bez reda. 

Badava se mučim, patim, 
Nemam danas sreće, 

Moja muza odletjela, 
Vratit’ mi se ne će. 


0 ljubavi počeh pjevat’, 

Al’ me izda snaga, 

I ja pustih papir, ljubav, 
Nek ide do vraga. 

Počeh zatim pisat’ prozom, 
Da si vr’jeme kratim, 

Možda ipak svoju muzu, 
Pr’jevarom povratim. 


Al’ mi ona viknu glasno 
Bježeć’ preko trave, 

S tim pjevanjem, brate, svojim 
Ne ćeš doć’ do slave! 


»Myke«. 


TREŠNJA. 


Jedna je trešnja nikla iz zemlje i uzrasla. 
Svakoga bi se proljeća zabijelila krasnim cvjeto¬ 
vima, i mnoštvo pčela sjedalo je na nju, sisalo 
med i tako je oplođivalo. Ljeti bila je već puna 
ploda i djeca su dolazila i s veseljem jela krasne 


trešnje. A trešnja se veselila suncu i svijetu. Kad 
je nestalo ploda, zanemariše je ljudi. Trešnja 
se zbog toga rastuži i lišće joj stade žutjeti i opa¬ 
dati. Osjećala je, da dolazi drugo vrijeme, vrijeme 
teško i gorko. Ostale su joj gole grane, odjenula 

še u žalobno ruho. Svakoga jutra hvatao se na njoj 
mraz, ovijao joj gole grane i doskora je bila posve 
bijela. Pao je i snijeg, ali ona ostane mirna ne 
mareći ni za snijeg ni za zimu. Neko je vrijeme 

živjela u bjelini i bila zdrava. Ali uto nastupi 
strašna zima i zagrli trešnju svojim ledenim obru¬ 
čem ... Došlo je proljeće. Sve se drveće već zaki¬ 


tilo zelenilom, no trešnjine grane ostale su gole. 
Nije više listala ni cvjetala ni plodova nosila, bila 
je mrtva ... I došao je čovjek te reče: — Što će 
mi to suho drvo? Nikakve koristi od njega više! 
Posjeći ću ga, bit će barem za ogrjev... 

Zdravko Česi, 


KUHAR I NJEGOV MAČAK. 


Kraj krčme stala kuhinja i u njoj kuhar bio. 
Taj kuhar nije rado pio, 
no ipak jednom u krčmu se javi, 
za pokojnom da strinom spomen slavi. 

To nabožni već bješe običaj; 
a običaj ljudi ne vole da krše. 

Čuvarom doma ostavi on mačka Vašu, 
da brani pečenku, kolače i kobasu — 
od miševa. 

A kad se vrati oko podneva, 
on nađe svoga kuhinjskog čuvara, 
gdje kuhinjom on nemilosno hara. 

Na podu tu pečenje, komadi gibanice, 
u prahu leže skupe poslastice; 
u uglu pak kraj bačve sirćeta 
naš Vaso ršče komad pileta. 

»Ti proždore, o nesretni ti stvore, 
ii kradljivče, ti razbojniče i još gore! 

Ne stidiš li se zidova, kad ne već ljudi! 

(A Vaso dalje oko pileta se trudi) 

Ti poštenjakom bio si na glasu, 


Za uzor stavljali smo tebe, dobrog Vašu. 

A sada, kolika sramota! 

I susjedi će reći: Gledaj toga skota — 
i tata. 

U kuhinju već ne ćeš smjeti doći, 

A bojim se ni u dvor da ne ćeš moći; 
proganjat će te kao tata sa svih strana, 
ii* kao vuka sa ovčjega stana«. 

Ali Vaso jošte dublje u kut sjeda, 
slatko cmače, smesti se ne da. 

No kuhar nastavlja, bez konca tako zbori 
i Vašu oštro kori. 

Dok je kuhar riječi zaman trošio, 
i Vaso je sa piletinom svršio. 

* 

Govordžijo, a našto tebi pusti govor taj? 

De, radije se šibe prihvaćaj! 

0, koliki su, koji troše puste riječi često, 
gdje bilo bi samo šibi mjesto. 

Po L A. Krylovu napisao M. S, 


DAVNO SU OCVALE. . . 


Davno su ocvale ruže, 
Ugaso sunca sjaj, 

Nad poljem gavrani kruže, 
Nijem i pust je kraj. 

Jesenji vjetrovi pire 
I suhi nose list, 

Turobno kućice žmire, 
Miriši uzduh čist. 


I magle su se spustile 
Na pusta polja, lug, 

I ptice su odletjele 
Na topli sunčan jug. 

Samo su se vrapci stisli 
Uz sivi dugi put, 

Jadni su sad i prokisli, 
Ko uveli listak žut. 


Opustjele stoje njive, 

Pognuo se brijeg 
Nad njim oblačine sive, 

Skoro će prvi snijeg. . . 

Ivo Kovačević- 


ZANIMLJIV KOMET IZ GODINE 1927. 


i. 

Pored osam velikih svjetova (planeta), među 
kojima je naša postojbina Zemlja treći svijet po 
daljini od Sunca, i više od tisuću sitnih svjetića 
(planetoida), smještenih između Marsa i Jupitera 
— među tima i planetoid »Croatia« po broju 589. 
(zvjezdica 13. veličine) — kruži oko Sunca u 
elipsama još i 25 kometa (zvijezda repatica), 


koji su prema tome također stalni članovi naše 
Sunčeve obitelji. Ophodna vremena njihova oko 
Sunca jesu između 3.3 godine (Enckeov komet) i 
76 godina (Halleyev komet), dok je n. pr. ophodno 
vrijeme Zemlje 1 godina, a najdaljega velikoga 
svijeta Neptuna gotovo 165 godina. Na svakom 
svom ophodu oko Sunca dođe svaki komet 
jedamput u najveću svoju blizinu Suncu (u svoj 

»perihel«) i to je doba, kada se ova nebeska 
tjelesa mogu uspješno motriti sa Zemlje. 

Ako astronomijsku mjeru dužina, t. j. daljinu 
Zemlje od Sunca, označimo kratkim imenom »1 
nebeski metar« (1 n. m.), taj je nebeski 
metar dugačak naših 150 milijuna kilometara. 
Daljine perihela spomenutih 25 kometa leže 



SL. 1. KOMET PONS WINNECKE U ŽVIJEŽĐU ŽDRE- 
BETU ISPOD DUPINA. 

između 34 nebeska centimetra (Enckeov komet) 
i 2.12 nebeskog metra (Holmesov komet), dok im 
daljine afela (najveća daljina od Sunca) leže 
između 4.09 n. m. (Enckeov komet) i 35.32 n. m. 
(Halleyev komet). Razbiramo dakle, da su staze 
kometa vrlo spružene elipse, dok se elipse 
svih velikih planeta gotovo ni ne razlikuju od 
kružnica. U astronomijskom kalendaru »Boško- 
viću«, što sam ga posljednji put izdao g. 1926. 
naći će čitatelji sve nužne podatke o tim kome¬ 
tima, složene na strani 122. 

Jedan od tih 25 kometa, komet Winnecke ili 
bolje Pons—Winnecke, imao se po računu vratiti 
u svibnju ove godine 1927. u svoj perihel. Doista 
se vratio i pokazao tako zanimljive i nove po¬ 
jave, da će sve mlade prijatelje neba zanimati, 
da o njima nešto čuju. 

Komet Pons—Winnecke otkrio je g. 1819. 
Pons u Marseille-i, ali se bio izgubio, pa ga ie 
Winnecke ponovno otkrio u Bonnu g. 1858. 
Naknadno se pokazalo, da je Winneckeov komet 
isti onaj, što ga je Pons vidio g. 1819. To se 
razabralo po tom, što mu je ista staza. U doba 
Winneckea g. 1858. bilo mu je ophodno vrijeme 
oko Sunca 5.5 godina. Za svojih povrataka u svoj 
perihel od njegova prvoga otkrića, od kojih je 
njih 7 astronomima izmaklo, on polako uvećava 
svoje ophodno vrijeme, koje je sada preseglo 
nešto preko 6 godina. Kada stigne u svoj perihel, 
on je od Sunca daleko 1.04 n. m., dok je daljina 


Zemlje od Sunca 1 n. m. On je dakle neko 4 n. 
centimetra u to doba dalji od Sunca nego Zemlja, 
pa se radi toga može i usred noći motriti. Na 
osnovi Newtonova zakona gravitacije izgrađena 
velebna nauka »Mehanika neba« *) — čovjeku, 
željnu oštroga mišljenja i zaključivanja vanredan 
užitak — dopušta astronomu, da kometu una¬ 
prijed odredi stazu i njegovo pomještanje među 
zvijezdama stajačicama strogim računom. Tako je 
i ovaj put astronom Merfield unaprijed izra¬ 
čunao za naš komet njegovo pomještanje od dana 
u dan (njegove efemeride) među zvijezdama oko 
doba njegova očekivanoga povratka ove godine 
1927. u perihel. 

Astronomi motrioci pomnjivo ispitivahu već 
od početka godine 1927. svojim durbinima ozna¬ 
čena mjesta neba, ne bi li ga ondje našli. I doista: 
već dne 3. ožujka 1927. javlja astronom Van 
Biesbroeck sa Yerkes-zvjezdarnice (kraj 
Chicaga u Sjev. Americi), da ga je toga dana 
našao gotovo točno na mjestu, izračunanom po 
Merfieldu, kao vanredno slabašnu svemirsku 
maglicu 16. veličine. (Prostim okom vidimo samo 
zvijezde do 6. veličine! Zvijezde 16. veličine 
mogu da uhvate samo 2—3 najveća durbina 
svijeta). Naš se komet dakle zaista vraća točno 
po računu u blizinu Sunca. U svoj perihel stizava 
dne 21. lipnja 1927. i toga mu je dana daljina od 
Sunca 1.04 n. m. dok je na pr. dne 9. ožujka bila 
1.70 n. m. Kad preračunaš n. m. u zemaljske 
kilometre, u čudu gledaš, kolikom se brzinom 
Suncu približava. Odmah iz nekoliko prvih 
opažanja nakon 3. ožujka određuje astronom 
C r o m m e 1 i n, da mu je daljina od Sunca, kada 
je prije 3 godine dana prošao kroz svoj a f e 1 
(najveća daljina od Sunca), morala biti 2.27 n. m. 
i da mu je ophodno vrijeme taman nešto malo 
veće od ravnih 6 godina. 

Kako se i naša Zemlja na svom godišnjem 
putovanju oko Sunca nalazila u prvom polu¬ 
godištu ove godine na istoj strani zvjezdanoga 
neba, kao i Pons—Winneckeov komet, ovaj se u 
to doba i Zemlji sve više približavao. Dok je na 
pr. dne 9. ožujka 1927. od nje daleko bio 8.7 neb. 
centimetara, mjesec dana kasnije, dne 10. travnja, 
već joj se bio primakao na 3.7 neb. cm., a samo 
6 dana poslije svoga prolaza kroz perihel, t. j. 
dne 27. lipnja, bio se Zemlji primaknuo na ciglih 
3.9 neb. cm. i od toga se dana od nje opet uda- 
ljivao. Rijetko se kada koji komet toliko približio 
Zemlji (3,9 neb. cm. = 5,800.000 km), a još je 
rjeđe bio koji komet u tako zgodnim prilikama 
za motrenje na noćnom nebu! Posljedica tomu 
bijaše, da se nekoliko dana oko 21. lipnja čak 
vidio i prostim okom kao mala, bijela maglica 4. 
veličine nejasnoga ruba ispod ubavoga zviježđa 
Dupina, a u neznatnom zviježđu Ždrebetu (SI. 1.). 
Maglica bijaše tako prozračna, da su se kroz nju 
vidjele zvijezde iza nje, no prema sredini je ma¬ 
glica bila bjelija i sve svjetlija, a da se ipak u 
sredini samoj nije očitovala nikakva svijetla 
točka, nikakva »jezgra« kometa, koja bi nas 
potsjećala na zvjezdicu, okruženu bijelom magli¬ 
com — kosom kometa, koja zna doseći promjer 


*) Isp. o tom: Kučera, Gibanja i sile. Zagreb, 1915. 

od nekih 10'—20’ (kutnih minuta). Iz te se glave 
kometa znadu gdjekada razviti oni golemi repovi 
njegovi, koji su čudovišta zvjezdanoga neba i 
nekoč, a i danas donekle, strah i trepet ljudima. 

Neobična blizina kometa našoj Zemlji u 
trećoj dekadi mjeseca lipnja i osobito zgodna 
prilika za motrenje njegovo učiniše, da su se i 
astronomi s velikim durbinima i prijatelji neba 


s malim durbinima i fotografskim aparatima ba¬ 
cili velikom pomnjom onih dana na izučavanje 
njegovo, ne bi li im odao kakvu tajnu svoju. I ne 
bijaše trud uzaludan: vanredno se zanimljivi po¬ 
javi na njem razvijahu pod utjecajem bliskoga 
Sunca. 0 njima nekoliko riječi! 

Dr, O* Kučera, 

(Nastavit će se) 


JESENSKA. 


Kraljevanje ljeta već dolazi kraju, 

To lugovi, šume i predobro znaju, 

Jer došlo je doba magle i kiše; 

Čar sunčanog ljeta polako izdiše. 

Lastavice male pošle su u kraje, 

Gdje sunašce uvijek isti žar im daje, 
Umukla je pjesma, nema smijeha više, 
Priroda je sjetna, polako izdiše. 


Zato jecaj bolni i čuje se jako, 

Kada vjetrić granje tek zanjiše lako, 

Zadnji osmjeh ljeta turobno se čuje 
Staračka mu ruka zadnji pram miluje. 

Jer došlo je doba magle i kiše, 

Priroda već sjetna umorno izdiše. 

»Jeka«* 


UDES. 


Kad bl’jeda kraljica tuga 
Velo s radosti skine, 

I nebo postane mutno, 
Sunce zlaćano mine. 

Kad zima pokrije sn’jegom 
Ravni i bregove sve, 

Kad ptice cvrkuću tužno, 
A život prirode mre, 


Kad lice zastre mi tama, 

Ko crna, zlokobna noć: 

Tada u neznane kraje 
Misao znade mi poć\ 

S izvora bola tam crpe 
I sudbe spoznaje sklad, 

Životu što donosi mom 
Beskrajnu tugu i jad. 

Viktor Ivičić (Nova Gradiška). 


SONETI DOMOVA MIRA. 


Preradović. 


Tu leži »putnik«, koj’ je dugo luto 
Zemljama tuđim tražeći si spasa, 

Kom’ tuđ je jezik um i srce sputo 
Na zaborav rođenog si glasa. 

Tu leži »putnik«, koj’ je spozno u to, 
Da je zrno hrvatskoga klasa, 

I pregnuo u svom srcu kruto 
Hrvatom ostat’ do zadnjega časa. 


I on je to izvršio pregnuće 
Svoj narod uvijek ljubio je vruće 
I nastojao vijek mu pjesme viti. 

A harni narod u znak zahvalnosti: 

U domovinu prenio mu kosti, 

Da Ona svojim cvijećem grob mu kiti. 


Iliri. 


Još uvijek, premda pada već tama, 
Trudna po groblju noga mi bira. 

Što je ovdje? Kam, gle, do kama! 
Tko tu počiva grobnog sred mira? 

Gledam i čitam. Imena sama, 

Znana iz onog narodnog pira, 

Imena ljudi presvetih plama, 

Imena dičnih naših Ilira. 


Tu mrtvi leže sred skupnoga groba 
Ljudi, što djela stvoriše sveta 
U ono za nas preteško doba. 

Tu mrtvi leže, al* misao zdrava 
Njina nam sjaji još današnjih ljeta 
I još nas vodi. Slava im! Slava. 


Bratoljub Klaić. 

TAKO VOLIM. . . 


Tako volim biti sasvim sama, 

Kad kišica sipi i lagano kucka 
0 prozore moje, 

Kad po kutićima povlači se tama 
A vani u svijetu nemilo i teško 
Sudbine se kroje. 

Odlazi dan 
1 sive se gase boje. 

Tako volim onda zaklopiti oči 
Otvoriti dušu, neka sanje lete . . . 

Ne mislit’ na ono, što sve mora doći 


I postati opet smirena i sretna — 

Dobro malo dijete! 

A. kada noć se spusti, 

I pod kišnim nebom zašapuće granje, 

Kad po putevima dalekim i bijelim 
Hrle moje sanje, 

Tako volim onda vjerovati čvrsto, 

Da još sreće ima, 

I u toploj čežnji s nadom u duši 
Poletjet’ za njima . . . 

Ivanka Vujčić. 


SVITANJE. 


Tiho i nečujno magla se digla. 

Daleko nebo u svitanju blista . . . 

Tamo u tami kraj šume, što lista, 
pritajen šapat je prošao cvijećem. 

Vladimir Vujnović. 


I ono se budi u ranu zoru 
dižući male, još sanjive glave, 
otvara mirisne latice plave 
šapčući jutarnju molitvu moli.. . 


ROALD AMUNDSEN NA JUŽNOM POLU. 


U prosincu mjesecu godine 1911. uspjelo je 
Norvežaninu Roaldu Amundsenu, znamenitomu 
istraživaču, da dopre do južnoga pola, na koji 
prije njega još nije bila stupila ljudska noga. Da 
čujemo, što Amundsen o tom svom opasnom 
pothvatu pripovijeda! 

— Slijedeće jutro, 30. studenoga, donijelo 
nam je znatno vedrije vrijeme, koje nam je do¬ 
puštalo posve jasan pogled. Mogli smo se uvje¬ 
riti, da obje gorske kose, koje su se na 86. stupnju 
ujedinile u silan lanac s vrhuncima od tri do če¬ 
tiri tisuće metara, teku dalje prema jugu. Nilse- 
novo brdo bilo je najjužnije, koje smo odavle 
mogli prepoznati. 

Upravljače saonica čekao je izjutra težak 
posao. Oni su morali voziti vrlo oprezno i ustrp- 
ljivo, ako su htjeli, da na ovakvome tlu uopće 
mogu naprijed. Najmanja neopreznost dostajaše, 
da se i saonice i psi strelovitom brzinom suno¬ 
vrate u bezdan. Uza sve to napredovali smo s 
napadnom brzinom putem, koji smo sinoć bili iz- 
vidjeli. 

Toga dana ni jesmo mogli većega puta pre¬ 
valiti; petnaest kilometara u ravnom pravcu, to 
je bilo sve. Ali ako se uzmu svi zavoji i obila¬ 
ženja u račun, onda put naš nije bio baš tako kratak. 
Tu smo našli čvrstu podlogu za naš šator i mi 
smo mogli biti s našim dnevnim radom posve 
zadovoljni. Visina je iznosila 2610 m nad morem. 
Sunce je stajalo upravo na zapadu i osvjetlivalo 
ogromne gorske gromade. Čitav kraj bio je kao 
začaran prelijevajući se u bijeloj, modroj, crvenoj 
i crnoj boji; igra, koja se ne da opisati. 

Nešto ljepše od Nilsenovih brda jedva da sam 
igda vidio. Vrhunci najrazličitijih oblika stršili su 


u vis i bili su djelimice zastrti oblacima, koji su 
onuda prolazili. Tu i tamo nalazili su se ledenjaci, 
koji su se kanda u divljem toku spuštali niz 
strme obronke, da se onda na dnu brda razliju u 
beskrajnom neredu. Ali najčudnovatije brdo iz¬ 
među sviju bilo je Helmer-Hanssenovo. Vrhunac 
mu je bio okrugao kao okrenuta zdjelica s ne¬ 
običnom ledenom korom, to jest sa ledenjakom, 
koji bijaše tako rascijepan i raskinut, da su či¬ 
tave ledene grede stršile na sve strane poput je¬ 
ževih bodljika. A sve to je na suncu blistalo i 
sjalo — prekrasan vidik! 

Pošto smo udarili bili tabor, izidosmo dvojica, 
da ispitamo smještaj tla. Morali smo biti potpuno 
zadovoljni, da je putovanje po ledenjaku uopće 
bilo takvo, kakvo je bilo. Uzbrdo se još nekako 
išlo, neprestano uzbrdo između strašnih pukotina 
i rasjeklina, koje su bile više stotina metara široke 
i možda tisuće metara duboke. Koliko smo uopće 
mogli pregledati smjer našega puta, gomilali su se 
ledeni bedemi jedan za drugim; a ti bedemi sakri¬ 
vali su iza sebe široke pukotine ledenjaka, koje je 
trebalo obići. Mi smo išli dalje i dalje, premda su 
stramputice bile velike i tegotne. 

Budući da su rubovi pukotina i provalija bili 
jasni i vidljivi, nijesmo bili između sebe povezani 
užetom. Ali u više navrata mogli smo se uvjeriti, 
da bi nam uže svakako dobro došlo. 

Nakon puta od više sati odlučismo vratiti se. 
Sa gorskoga grebena, na kojem smo se nalazili, 
činio nam se kraj mnogo zgodnijim za putovanje 
od bilo kojega do toga dana* 

Povratak nas nije stajao mnogu vremena, 
budući da smo se spuštali nizbrdo i doista smo 
doskora mogli našim drugovima saopćiti, da mo- 

žemo mirne duše očekivati slijedeći dan. Dok 
smo, ja i Hanssen, bili na izviđu, izmjerio je Hassel 
visinu Nilsenova brda, koja je prema njegovu 
računu iznosila 4500 m nad morem. Dobro se 
sjećam, kako smo ono veče promatrali krasnu 
igru, koju nam je pružala priroda. Mislili smo, da 
se kod bistroga prozirnog zraka svaki predmet 
jasno vidi; ali kako li smo bili iznenađeni, kad 
smo na svom povratku opazili, da se čitavi kraj 
promijenio. Da nije Helmer-Hanssenovo brdo 
doista tamo stajalo, jedva bismo se bili snašli. U 
tim krajevima može zrak da putniku prouzroči 
svakojakih neugodnosti. Premda nam se te večeri 
zrak činio potpuno jasnim, ipak se konačno po¬ 
kazalo, da je bio vrlo neproziran. Valja stoga biti 
osobito na oprezu kod prosuđivanja, što doista 
vidimo, a što nam se tek pričinja. U najviše se 
slučajeva pokazalo, da su istraživaoci južnoga 
pola vidjeli prije više već manje. 

Noću je stao duvati vjetar; jak »burin« do¬ 
lazio je od jugoistočne strane; platno na našem 
šatoru šum jelo je, no klinovi su držali, i mi smo 
bili zaštićeni. Još izjutra, dok smo sjedjeli kod 
doručka, tako je vjetar bjesnio, da smo gotovo 
bili odlučili ne nastaviti puta. Međutim je vjetar 
odjedamput prestao, a s njime se i svaka sumnja 
raspršala. No kolika li je promjena nastala s vje¬ 
trom! Krasnoga mekanoga snijega bilo je nestalo, 
a mjesto njega pojavi se tvrdo tlo. Mnoge su se 
misli rojile u mojoj glavi; željezom okovane ci¬ 
pele, koje smo bili ostavili otraga, činilo se, kao 
da plešu pred mojim očima, kao da su iscerile 
zube i pokazivale* prstima na mene. Međutim smo 
se spremili za put. 

Kod mnogih krivudastih ledenjaka osobito 
su nam dobro poslužile saonice; bilo je pravo 
čudo, da su uopće izdržale, ali i dobra svjedodžba 
za Bjaalanda, koji ih je gradio. Snaći se na lede¬ 
njacima bilo je odsada mnogo teže. Hassel i ja 
išli smo kao obično naprijed spojeni uže tom. Do 
onoga mjesta, koje smo dan prije, Hanssen i ja, 
izvidjeti, išlo je prilično dobro. No mnogo je gore 
bilo nastaviti put od toga mjesta dalje; često se 
dogodilo, da smo čitave sate morali tražiti bilo 
kakav izlaz. Osobito se naš položaj činio sum¬ 
njivim. Jedna provalija slijedila je za drugom; 
silni se ledeni stogovi nizahu u beskrajnost; a iz¬ 
među njih mi sitni ljudi, koji smo na sve strane 
tražili prolaz. Napokon smo našli jedan, ako uopće 
zaslužuje to ime. Bio je to tako uzak most, da su 
jedva mogle proći saonice; s obje strane zijevali 
su ponori. Kod prijelaza preko toga mosta sjetio 
sam se plesača na užetu iznad Niagare. Dobro je 
bilo, da nitko od nas nije trpio od vrtoglavice, i 
da psi nijesu znali, što bi bio za njih značio tek 
neznatan posrtaj. 

Bilo je u subotu uveče. U našem šatoru bilo 
je sasvim prijatno. Jednu polovicu zapremiše tri 
spavaće vreće, u koje su se uvukli njihovi vlas¬ 
nici, da pišu svoje dnevnike. Prednju polovicu, 
koja je bila blizu vrata, zapremahu samo dvije 
vreće, no zato se na prostoru između njih nala¬ 
zilo kuhinjsko suđe. Vlasnici ovih vreća, Wisting 
i Hanssen, bili su još zaposleni. Hanssen se kao 
brižni kuhar tako dugo ne bi zavukao u svoju 
vreću, đok jelo nije bilo gotovo; Wisting mu bi¬ 


jaše pomagač u svemu. Činilo se, kao da je Hans¬ 
sen svoju dužnost nada sve ozbiljno shvaćao; 
pripaljeno jelo bilo je za nj pravo nedjelo i zato 
bi bez prestanka kašikom vrtio po loncu. 

»Juha!« — odjednom se oglasi Hanssen. 

Ta jedna riječ djelovala je kao čarobna šipka. 
Za čas svi posjedaju sa zdjelicom u jednoj i s ka¬ 
šikom u drugoj ruci. Zdjelice se redom napune 
— recimo — divnom juhom od povrća. Vidi se na 
licima, da je jelo vrelo, ali ga ipak nestaje sa ne¬ 
pojmljivom brzinom. Zdjelice se savršeno očiste, 
a nato se jede kruh i pije voda s pravim užitkom. 
Vode nestaje u velikim količinama i ona prija 
sudeći po očitom zadovoljstvu na licima većma 
od najboljega vina, što je igda poteklo ispod ti- 
jeska. Za čitavoga vremena bruja samovar i pje¬ 
vucka svoju pjesmicu, a u šatoru je sasvim ugodno 
i toplo. 

Nakon svršene gozbe zatraži jedan škare i 
ogledalo; ne potraja dugo i svi su suputnici za¬ 
posleni prirezivanjem i uređivanjem brade, da se 
uoči nedjelje što bolje dotjeraju. Brada se svake 
subote sasvim kratko prirezivala, ne možda iz 
taštine, već radi potrebe i ugodnosti. Za bradu 
se naime rado uhvati led, a to je često nesnosno. 
Meni se čini, da je brada u polarnim krajevima 
upravo tako neprilična i nespretna, kao kad bi 
tkogod sa cilindrom na glavi pošao u šetnju. 1 
kada se škare s ogledalom kod sviju obrede, ne¬ 
stane jednoga suputnika za drugim u njegovoj 
vreći i nakon peterostrukoga pozdrava »Laku 
noć!« nastane potpuna tišina u šatoru; za kratko 
vrijeme naviješta odmjereno disanje, da nakon 
napornoga dnevnog rada priroda traži svoje 
pravo. Vani je međutim urlao jugo-istočnjak, a 
snijeg je fijukao oko bokova šatorovih; psi pak sa- 
bivši se jedan do drugoga u klupko na tvrdome 
ledu kao da i nijesu marili za nevrijeme. 

* 

Dne 7. prosinca prijeđosmo 88° južne širine, 
gdje se utaborismo. Uveče dočekalo nas je ve¬ 
liko iznenađenje u našem šatoru. Kao obično 
mjerili smo prije svega visinu, dok se pripravi 
večera. Očekivao sam, da će i večeras vrelište 
nešto pasti kao i sinoć, što bi značilo, da se još 
uvijek nalazimo na usponu, ali na naše veliko 
iznenađenje nije bilo tako. Voda je kipjela kod 
iste topline kao i prošloga dana. Zato je zavla¬ 
dalo opće veselje među nama, kad sam javio dru¬ 
govima, da smo dosegli najvišu točku visoravja. 

* 

Težak put uzbrdo bio je naše pse svakako 
umorio, ali ne preko mjere. No da su gladne bile 
životinje, to se očito vidjelo; pola kilograma pe- 
mikana, što su ga dnevno dobivale, nije im do¬ 
stajalo. (Pemikan je na vatri ili na suncu sušeno 
i u drvenim mužarima satrto bivolje meso; način 
čuvanja mesa kod Indijanaca). Da bilo čime na¬ 
pune želudac, jeli su naši psi do čega bi samo 
došli. U početku su sebi pomagali povezicama, 
bičevima, čizmama i sličnim predmetima, ali kad 
smo upoznali njihove pohote, pazili smo tako na 
svoje stvari, da za njih ništa više nije preostalo 
osim obične količine pemikana. No time nije bila 
stvar svršena. Sada su se namamili na remenje 

PUT PREKO LEDENIH SANTA NA JUŽNI POL. 


od sa crnica. No mi smo im i tu doskočili tako, da 
smo svako veće saonice zakopali duboko u snijeg. 
To je pomoglo, i za čudo psi nijesu ni jedamput 
pokušali da iskopaju saonice. 

* 

Toga smo dana (8. prosinca) imali veliku 
zadaću pred sobom, naime da ponesemo svoju 
zastavu preko granice, koje još nijedna ljudska 
noga nije prekoračila. Svilenu je zastavu Hanssen 
već bio izvadio i na svojim saonicama pričvrstio. 
Ja sam mu naložio, čim prijeđemo Shakletonovu 
južnu širinu 88° 23’, da razvije zastavu. (Ernest 
Henry Shakleton, istraživač južnoga pola, dopro 
je 9. I. 1909. rečenu južnu širinu, t. j. točku, uda¬ 
ljenu 179 km od južnoga pola). Danas sam imao ja 
zadaću preteče, stoga se brže bolje spremih na 
put. Najprije je išao službujući preteča (od dana), 
zatim Hanssen, onda Wistin<f i napokon Bjaa- 
land. Preteča, koji nije bio službujući, mogao je 
ići po volji, sad tu sad tamo, ali obično uz koje 
saonice. Bio sam zamišljen, moje misli bile su za¬ 
bavljene daleko od onoga mjesta, gdje smo se 
nalazili. Ne znam pravo, o čemu sam razmišljao, 
no bio sam tako zamišljen, da sam posve zaboravio 
na svoju okolinu. 

Tada me odjednom trgne iz mojih misli po¬ 
klik, koji bi popraćen gromkim klicanjem. Okre¬ 
nem se prema drugovima da vidim, koji je uzrok 
toj neobičnoj radosti, i stanem kao prikovan i 
bez riječi. Nijesam opazio, što se zbilo. Sve su 
se saonice bile zaustavile, a na prvima je lepr¬ 
šala norveška zastava. Ona se vijorila i lelijala 
na vjetru, da je svilena tkanina pucketala, te se 
isticala u bistrom zraku i bijeloj okolini neopi¬ 
sivo lijepo. 

Nalazili smo se iza 88° 23' južne širine; sta¬ 
jali smo na tlu, koje uopće nije dotada dirnula 
čovječja noga. Ništa me nije na čitavom našem 


putu tako obuzelo, kao to. Suze mi navriješe na 
oči, nijesam ih mogao uza sve nastojanje zato¬ 
miti. Ona zastavica tamo bila je jača od čitave 
moje volje. Bio sam, srećom, nešto zaostao iza 
ostalih, tako te sam imao još toliko vremena, da 
svladam svoje uzbuđenje, prije nego sam stigao 
drugove. Ovdje smo jedan drugomu čestitali iz 
puna srca; došli smo eto dovle u bratskoj požr- 
tvovnosti, pa smo se mogli čvrsto nadati, da ćemo 
stići i do cilja. 

Međutim ni jesmo zaboravili izreći priznanje 
mužu, koji je zajedno sa svojim vrijednim dru¬ 
govima primaknuo cilju zastavu svoje domovine 
i to bliže, nego je dotada ikojemu od njegovih 
preteča uspjelo. Ime Ernesta Shakletona ostat će 
u povijesti istraživanja južnoga pola vječno zapi¬ 
sano plamenim slovima. Odvažnost i jaka volja 
mogu čudesa stvoriti, i ja ne bih mogao drugoga 
staviti kao primjer za oba ova svojstva, već toga 
muža. 

* 

Toplinom posljednjih dana (prema tamošnjim 
prilikama znači — 18° C toplinu) bile su se naše 
nazebine znatno pogoršale. Pa kako smo samo 
izgledali! Meni, Wistingu i Hanssenu bio je jugo- 
istočnjak upravo dodijao. Lijeva strana lica bila 
je sva gnojava od nasjele krvi. Izgledali smo doista 
kao skitnice i razbojnici; ne bi nas bili ni najbliži 
naši znanci prepoznali. Te su nam rane na našem 
daljem putu bile upravo nesnosne. Najmanji smo 
vjetrić osjećali, kao da nas tko tupim nožem reže 
po licu. Sjećam se, da je posljednja krasta otpala 
s lica Hanssenova, kad mo se približavali Hobartu 
(grad na otoku Tasmaniji), dakle nakon tri mjeseca. 

* 

Dne 14. prosinca o podne nalazili smo se na 
89° 37’ juž. širine. Istoga dana popodne zausta- 
vismo se na 89° 45* juž. širine, pošto smo bili pre- 

valili put od 14,8 km, to jest 8 širinskih minuta. 
Prijepodne bilo je vrijeme lijepo, ali poslijepodne 
navalila je nekoliko puta mećava iz jugoistočnoga 
smjera. 

Te večeri vladalo je u šatoru raspoloženje kao 
u predvečerje kakve svečanosti. Nešto veliko nas 
je čekalo; mi smo to dobro osjećali. I opet smo 
izvadili svoju zastavu i privezali je za saonice kao 
i prije. Te sam se noći nekoliko puta probudio; 
obuzelo me bilo isto čuvstvo kao nekoć malenoga 
dječaka uoči badnjaka: što će se dogoditi. 

Ujutro dne 15. prosinca pozdravilo nas je pre¬ 
krasno vrijeme, kao stvoreno za doček na juž. polu. 
Ne znam, možda se varam, ali meni se čini, da smo 
toga jutra brži bili kod doručkovanja i spremanja 
na put no obično. Poredali smo se kao obično: pre¬ 
teča, Hanssen, Witing, Bjaaland i drugi preteča. 
0 podne smo doprli do 89° 53’ juž. širine; tu odlu- 
čismo preostali dio puta prevaliti neprekidnom 
vožnjom. 

U tri sata popodne zaori u isti čas »stoj!« od 
svih upravljača saonica. Oni su marljivo pratili 
svoja mjerila, i sada su prema našem računu svi 
stajali na — južnom polu. 

Cilj bi postignut i put završen! 

Razumije se, da je svaki od nas dobro znao, 
da ne stojimo upravo na polu; to se s našim spra¬ 
vama nije dalo ustanoviti. No mi smo mu se tako 
približili, da nekoliko kilometara razlike nije ništa 
značilo. Namjera je naša bila da ono mjesto, na 


kojem se zaustavismo, zaokružimo kružnicom sa 
polumjerom od 18,5 km. 

Pošto smo se bili zaustavili, skupismo se i za- 
želismo jedan drugomu sreću. Imali smo doista 
potpuno pravo, da se između sebe poštujemo za 
sve ono, što smo izveli; upravo taj osjećaj došao je 
u stisku naših desnica do osobitoga izražaja. 

Nakon toga spremili smo se, da obavimo naš 
najveći i najsvečaniji čin, da izvjesimo zastavu. 

Ljubavlju i ponosom sjale su naše oči gleda¬ 
jući zastavu, koja je na svježem povjetarcu lepr¬ 
šala nad polom. Odredio sam, da postavljanje za¬ 
stave, taj povijesni čin, obavimo sva petorica. To 
je pripadalo ne samo jednomu već svima onima, 
koji su svoj život stavili na kocku i zajedničkim se 
silama borili prolazeći kroz pogibli i patnje. To je 
bio jedini način, kojim sam mogao svojim drugo¬ 
vima iskazati zahvalnost na onom samotnom i pu¬ 
stom mjestu. Osjećao sam, da su i oni tu moju 
ponudu u istom smislu shvatili kao i ja, Pet hra¬ 
pavih, zimom i mrazom uzetih šaka prihvati za 
motku sa zastavom, digne je i zasadi — nju jedinu 
na južnome polu: 

»Tu nam stoj, draga zastavo, na južnome polu, 
a ravnicu, na kojoj se nalazi , nazovimo Zemljom 
kralja Haakona VIII.!« 

Prema Czibulkinom djelu: 

Znameniti putopisci. 

P. R. 


TIHE USPOMENE. 


U mom vrtu, noću . . . tiho plaze sjene, 
Tiho šapće lišće. Na granama smreke 
Ćuk se plaho javlja. Meni uspomene 
Dolaze na pamet i čudne sjete neke. 

I sa ritmom tihe glazbe snene noći 
Sa suzama ja se prošlih sjećam dana 
I s blaženih misli tad zatvaram oči, 

A uspomene tihe silaze ko s grana. 


Sa mislima mojim tek se lahor m’ješa 
Te vrluda granjem usnulih aleja, 

0 srebrno lišće, o grane se vješa, 

Što drhti ko bolna, tužna duša moja. 

A kroz noć mirnu, tihu negdje izdaleka 
Sa zvonke harfe blago dopiru mi zvuci 
I gube se u noć, al* povraća ih jeka 
I drhti duša moja, ko suze kap na ruci- 


Ah, sve već davno sniva u mom vrtu mira 
I cvijeće u sanak vjetrić je odnjiho, 

Tek daleka pjesma u srdce me dira 
I ja plačem, jadan, u svom vrtu .. . tiho .., 

Franjo Fuis, 


MASLINIK SE BUDI. 


Dok neki prohladni sumrak 
Lebdi kroz proljetno jutro 
I cijela se priroda moli 
Bogu u svojim prošnjama, 
Tamo gore na brijegu 
Med samim kamenim kršem 
Crni se maslinik budi 
Sa biser-rosom u krošnjama. 


Tad svoja grbava tijela 
U dugom grču protegnu 
I svoje čvorave grane 
Pruže i žrtvuju rosu 
Prastarom Bogu suncu 
I njegovom vrućem plamu. 

Milosno sunce zrakama 
Čitavi maslinik osu. 


. i 


Hrvoje Ostojić. 

UHVAĆENI MLADI SLON. 

SLON. 

(Nastavak) 


Među ćutilima najbolje je kod slona razvijen 
sluh. Uho je opkoljeno ogromnom ušnicom, koja 
je osobito velika kod afričkoga slona. Čini se pak 
da te ogromne usnice imadu zapravo tu svrhu, da 
štite visoko razvijeni mozak od sunčane žege, što 
je od velikoga značenja kod Afričanina, koji često 
izlazi u vruće pustinjske stepe. Osim toga može 
ušnicama kao i rilom da izražava osjećaje. K tome 
dolazi i slonov »jezik«, koji je prema tvrdnjama 
posmatrača vrlo bogat. Slonovi rado grču zemlju, 
a da se ne zna, zašto to čine, i to osobito prije pro¬ 
mjene vremena ili oluje; možda na taj način usta¬ 
novljuju zemne plinove, po čemu bi oni bili neke 
vrste kišnih proroka. Okus je kod slona osobito 
razvijen, jer je prema pričanju gojitelja vrlo izbir¬ 
ljiv. Način, kojim slon jede, podsjeća više na igru 
već na proždrljivost. Pa i ta izbirljivost njegova 
znak je višega stepena u razvoju. Ako još spome¬ 
nemo, da je u nj vid slabo razvijen, rekli smo sve, 
što je kod slona spomena vrijedno. 

U suglasju s time stoji i razvoj mozga kao i 
duševnih sposobnosti. Ako usporedimo mozak s te¬ 
žinom tijela, vidimo da slonov mozak nije niti naj¬ 
veći niti najteži, no obzirom na nutarnje ustrojstvo 
dolazi slonov mozak odmah iza čovječjega. Tu 
stoji slon pače i nad majmunom. Kolika je duševna 
sposobnost slonova, vidjet ćemo iz više primjera. 
Pa i najmanje loše iskustvo s čovjekom, njegovim 
jedinim neprijateljem, dostaje, da svoj odnošaj 
prema čovjeku sasvim promijeni, pa i tamo, gdje 
je do toga vremena bio povjerljiv. Slonovi su oso¬ 
bito sposobni, da iz vlastitoga iskustva uče, pri 
čemu onaj prirođeni nagon potpuno stupa u poza¬ 
dinu. I štogod čine pod utjecajem duševnosti, čini 
se, da leži u području svijesti, kako to najozbilj¬ 
niji istraživaoci misle. Možda ovi idu u tom pre¬ 
daleko, ali tko će povući točnu granicu između 
svijesnoga i besvijesnoga? Slonovi su neobično do¬ 


broćudne životinje, što se već iz toga vidi, da žive 
u velikim obiteljima, gdje se vrlo dobro slažu. Toj 
dobroćudnosti treba čovjek da zahvali, da si je 
toga gorostasa mogao tako podložiti i pripitomiti, 
te se dade voditi kao poslušno dijete i upotrijebiti 
kao pokorna radna životinja. 

Da pak ženka slonova samo jedno mlado do¬ 
nosi na svijet, znak je da se nalazi na posljednjem 
stupnju svoga razvoja. Neobična je osobitost kod 
ženke ta, da su joj mliječne žlijezde smještene kod 
prednjih nogu. 

Afrički slon nastava po šumama južno 
od Sahare, ali je njegovo područje već prilično 
suženo. Nezasitni ga čovjek vječno progoni radi 
bjelokosti, i ako se tome ne stane na put, nema toj 
dobroj životinji duga vijeka. U najnovije vrijeme 
razlikuju čitavo mnoštvo podvrsta slonova, što 
znači, da životna snaga ove životinje nipošto još 
nije utrnula. 

Indijski slon živi u prednjoj Indiji, 
velikim dijelom u stražnjoj, kao i na otocima Cey- 
lonu, Sumatri i Borneu. I on se dijeli na podvrste; 
osobito pak kod njega upada u oči razvoj posebnih 
rasnih i porodičnih tipova. 

U pomenutim krajevima nalazi se slon u sva¬ 
koj većoj šumi, i što je bogatija vodom, to mu je 
milija. No varao bi se onaj, koji bi mislio, da ga 
drugdje nije moći naći. Općenito se držalo, da slon 
izbjegava hladne i brdovite krajeve, međutim su 
savjesni istraživaoci utvrdili, da n. pr. na otoku 
Ceylonu najradije živi u brdovitim predjelima. Tako 
su naišli (Brehm) na tragove u visini od 2000 m, 
dok urođenici tvrde, da se penju još i dalje do 
3000 m. Tako je Van der Decken kod svoga uspona 
na Kilima Ndžaro u visini od 3000 m naišao na 
tragove ovoga debelokošca. 

Premda još u nutarnjoj Africi imade mnogo 
slonova, ipak ih je vrlo teško pronaći. Ako se za 

vedre, jasne noći pojavi stado slonova, koje nam 
se čini, da je u najbližoj blizini, valja se požuriti, 
da još prije zore onamo stignemo; jer čim su se 
životinje nasitile, putuju dalje, tako da su danas 
još ovdje, a sutra već mogu biti dvjesta kilome¬ 
tara dalje. Kod ovakova mijenjanja svoga obita- 
vališta obično idu već utrtim putem, no ustreba li, 
ne mare, ako ih put vodi kroz šume, močvare ili 
gudure, pa i preko strmina. Čini se da za njih uopće 
ne postoje zapreke. Oni mogu da preplivaju, kako 
Heuglin (1824—1876) tvrdi, rijeke i jezera, utiru 
sebi put kroz najgušću prašumu uz i niz strmine; 
na čvrstom tlu izgaze pravu pravcatu cestu, budući 
da na svojim putovanjima ne istupaju samo u čo¬ 
porima, već idu često i u redovima, iza kojih da¬ 
kako ostaje pravi put utrenik. Istraživaoci se često 
u prašumama služe ovakvim putem, tako te su 
slonovi u ovakvim slučajevima u pravom smislu 
riječi graditelji cesta. Predhodnik ovakvoga stada 
ide mimo kroz šumu ne mareći za sitnogoricu, koju 
on svojim silnim nogama jednostavno zgazi, kao 
niti za jake grane, koje se spuštaju sa velikoga 
drveća; ove on jednostavno svojim rilom slomi, od 
kojih nježnije dijelove pojede. Na otvorenim, pje- 
skovitim i prašnim mjestima, vole počinuti kupajući 
se u pijesku, kako to i kokoši običavaju činiti; tom 
prilikom čiste i kožu od kojekakvih nametnika i 
zareznika. 

Samo na oko se čini, kao da je nespretan, ali 
u istinu slon je naprotiv vrlo spretan. Obično ide 
mirnim kasom poput deve ili žirafe; međutim slon 
može taj lagani hod tako pospješiti, da dobar jahač 
ima dosta muke da ga stigne; inače može slon ići 
jedva čujno makar i gustom šumom. Kod prijelaza 
strmih mjesta slon se pokazuje kao izvrstan penjač. 
Najprije oprezno svine prednje noge u gležnju, 
čime je snizio prednji dio tijela i tako pomaknuo 
težište naprijed, zatim se kliza na ovako svinutim 
prednjim nogama, dok pri tom pruženim stražnjim 
nogama hoda. Uzbrdo mu put nije težak, ali niz¬ 
brdo ide radi silne težine mnogo sporije i oprez¬ 
nije. Kad bi slon htio običnim hodom silaziti niz 
strminu, izgubio bi ravnotežu, pri čemu bi se lako 
prekobacio i životom stradao. Ali ta nada sve ra¬ 
zumna životinja toga ne čini; ona na rubu strmine 
klekne na prenje noge, tako da prsima dođe na 
zemlju i kliza se polagano niz strminu, dok ne 
stigne na sigurno mjesto. No dogodi se, da slon 
noću i padne; Brehm je sam naišao na tragove, 
koji su jasno svjedočili o takovu padu, Tako je 
jednom (u dolini Mense) putovalo brojnije stado 
slonova uzduž jedne strmine, pri čemu je došlo na 
uzak puteljak, koji bijaše mjestimice od kiše izro¬ 
van. Jedan od slonova spotaknuo se bio o kamen, 
koji je na jednom takvom mjestu stršio, izgubio 
ravnotežu i poletio nizbrdo. Pri tom mora da se 
životinja prekobacila, jer su se vidjeli očiti tragovi; 
u širini, koja odgavara dužini slonova tijela, bilo 
je grmlje koje povaljeno a koje iskinuto, i to u 
dužini od kojih šesnaest metara. Konačno se slon 
kod jačega i gušćega grmlja ipak zaustavio, jer 
odanle je trag opet vodio uzbrdo. Plemenita je 
životinja kraj svega toga dobro još i prošla, jedino 
možda da je osjećala boli u kostima. 

Vjerovanje, da slon ne može leći, potpuno je 
krivo, jer protiv toga svjedoče pripitomljeni slo¬ 


novi, koje može vidjeti po zvjerinjacima i cirku¬ 
sima. Svakako naš debelokožac ne spava uvijek 
ležeći, on to može i stojeći, ali ako se želi osobito 
udobno smjestiti, onda isto tako lako legne, kao 
što se i lako digne. Isto tako može glomazni taj 
prijan i plivati; s nasladom se baci u vodu i spusti 
u dubinu. Ako mu se svidi, pliva ravno preko naj¬ 
šire rijeke, često se pak upravo utabori pod vodom, 
pri čem mu viri iznad površine samo vršak nje¬ 
gova rila. 

Slon može svojim rilom izvoditi najspretnije 
kretnje, ali ono mu služi i kao izvrsno i jako oruđe; 
s vrškom svoga rila može slon da dohvati najsitnije 
predmete (novac, papiriće itd.), no s istim spretnim 
rilom može i jako drveće da lomi. Uz svoje rilo 
upotrebljava slon i kljove; njima diže terete, valja 
kamenje, ruje rupe, napokon mu služe i kao oružje, 
no čuva ih po mogućnosti, jer u njima doista ne leži 
prava snaga njegova. 

Vid mu nije osobito razvijen, barem se u tom 
slažu svi lovci, da mu je vidokrug vrlo malen. 
Znatno bolje su mu razvijeni njuh i sluh. Najmanji 
štropot čini slona opreznim; sitan prasak od slom¬ 
ljene grančice može ga nada sve uznemiriti. Njuh 
je upravo tako jako razvijen kao i kod preživača; 
svaki iskusniji lovac nastoji, da se slonu ne pri¬ 
bliži s one strane, odakle vjetar dolazi. Čim štogod 
osjeti, digne svoje rilo u vis u obliku upitnika. 

Duševne sposobnosti slonove osobito cijene svi 
oni, koji se bave tim životinjama. U saobraćaju sa 
čovjekom razviju se njegove duševne sposobnosti 
do neobične visine; u tom je slon prilično sličan 
majmunu, psu ili konju. Slon uči iz vlastitoga isku¬ 
stva, dotjeruje se i usavršuje sve više i više, pri¬ 
stupačniji je od svake druge životinje, te može na¬ 
kon nekoga vremena da stekne čitavo bogatstvo 
znanja. 

Divlji slon čini više utisak bezazlene već lu¬ 
kave životinje. Nipošto ne stoji tvrdnja, da je slon 
razdražljiva životinja; njegovo je biće blago i 
mirno, on živi sa svakim stvorom u prijateljstvu. 
Nigda ne navaljuje neizazvan, štoviše on i najma¬ 
nje životinje izbjegava. Tako veli Tennent, da je 
muha najneugodniji neprijatelj slonov, dok Cuvier 
tvrdi, da se pitomi slon može silno da plaši miša. 
Sve one zgodno zamišljene priče o borbama između 
slona i nosoroga, lava ili tigra, podsjećaju na neisti¬ 
nite priče. Nijedna se zvijer ne usudi navaliti na 
slona, dok on sam nigda ne izaziva bilo kojega gra¬ 
beži jivca. Pojedine neke životinje žive u osobitom 
prijateljstvu sa slonom, napose neke ptice. U unu¬ 
tarnjoj Africi slijedi slonova stada neka vrsta 
divlje svinje, dok je u južnim krajevima stalni 
pratilac slona obadar (buphagus; ptica, koja slona 
čisti od zareznika), a u sjeveroistočnoj Africi jedna 
vrsta čaplje, isto tako i u Indiji dobroćudne ptice, 
koje su vječno zaposlene čišćenjem ogromnoga si¬ 
savca. Jedva ćemo sebi moći zamisliti u prirodi 
ljepšu sliku, već kako na silnom, tamnom orijašu, 
koji mirno i bezbrižno putuje stepama i šumama, 
sjedi čitavo jato veselih i ljupkih poput snijega 
bijelih ptica; jedna upravo miruje, druga se čisti, 
treća pretražuje nabore po debeloj koži i lovi tu i 
tamo kakvoga zareznika ili pijavicu, koja se slonu 
prilijepila za njegova noćnoga kupanja. Upravo 
ovako bi prijateljski slon i sa čovje- 

kom živio, kad bi ovaj zaslužio nje- 
govo povjerenje. 

Svako stado čini porodicu za sebe i svaka po¬ 
rodica je samo jedno stado; broj članova ovakve 
porodice može biti vrlo različit: deset, petnaest, 
dvadeset, pa i stotina. Porodica je jedno zasebno 
udruženje. Nijedan drugi slon ne može pristupiti 
takvoj porodici. Ako je n. pr. bio tako nesretan, 
da se ili kojim slučajem izgubio od svoje porodice, 
ili da je posljednji ostao na životu, ili pak je možda 
pobjegao iz ropstva, onda je bezuvjetno prisiljen 
da provodi samotan život. On može u blizini poro¬ 
dice pasti, može posjećivati njezino kupalište i 
pojište, može je i slijediti, ali samo u stalnoj udalje¬ 
nosti. Čim bi se usudio približiti se tuđoj porodici 
ili se pomiješati među njezine članove, onda ga 
biju i guraju sa sviju strana; i najbezazlenija ženka 
ne pušta ga u miru. Ovakove slonove samce obično 
zovu »rogues« (franc. rogue = ohol, obijestan); 
mogu biti opasni, pa ih se urođenici boje. Dok za¬ 
družno stado mirno prolazi i ide čovjeku s puta, 
i tek u slučaju pogibli navaljuje, pri čem nigda ne 
dira u njegov posjed, ovakav »obijesni samac« 
(rogue) nema nikakva obzira niti prema čovjeku 
niti njegovu imanju. Radi samotnoga i neprirod¬ 
noga svoga života postao je žučljiv i bijesan. U 
Indiji ga osobito rado progone, nitko nema s ro- 
gue-om smilovanja; pa niti u ropstvu ga ne vole. 

Indijci, najbolji poznavači slonova, tvrde, da 
svaka porodica za sebe imade svojih odlika, i ta¬ 
mošnja plemena Hinda mogu točno da prepoznaju, 
kojoj porodici pripada koji slon. Tako n. pr. tvrdi 
Tennent, da su u jednoj porodici od dvedeset i 
jednoga slona sva rila bila jednako građena; bila 
su sva duga i jednako debela, dok se kod drugih 
rila prema vršku suzuju u šilj. Ili kod jedne druge 
porodice od trideset i pet slonova bio je položaj 
očiju značajan i kod sviju životinja isti. 

Najrazumniji slon jedne porodice ujedno je i 
vođa njezin. Njegova je zadaća voditi stado, paziti 
na pogibli, pretražiti okolicu, ukratko njegova je 
dužnost da se*stara za dobrobit i sigurnost svoga 
stada. Svi su divlji slonovi vrlo plašljivi i oprezni; 
kod vođe pak jedne porodice ta su svojstva pode- 
seterostručena. Njegova je služba vrlo teška; on je 
tako reći vječno zaposlen. No zato mu se svi ostali 
bezuvjetno pokoravaju, čime mu je dana kao neka 
zadovoljština i naplata za trud. Njegova naređenja 
svi ostali šutke izvršuju; on ide naprijed, a svi 
ostali ga slijede bez obzira kamo, pa bilo i u pro¬ 
past. 

S osobitom opreznošću idu slonovi na pašu; 
no čim su se uvjerili, da nema nikakve opasnosti, 
dadu se s osobitim užitkom na posao. I ako su 
slonovi spori i tromi, opet njihova gozba ne prolazi 
tiho i mimo, naprotiv pri tom nastaje prema opisi¬ 
vanju Heuglinovu paklenska galama. Praskanje 
granja pod njihovim nogama, lomljava drveća, koje 
slonovi često zajedničkim silama ruše i iskorje¬ 
njuju, žvakanje, disanje i stenjanje, mukla tutnjava 
u njihovim utrobama, pljeskanje njihovih ogromnih 
ušiju, koje često stoje uzdignute nad glavom kao 
suncobrani, česanje silnih tjelesa o stabla, usto ri¬ 
kanje i trubijenje njihovo — sve se to pomiješalo 
u zaglušnu galamu. Toj galami odgovara i opusto- 
šenje, koje prouzroči ovakvo slonovo stado. 


Ako ovakvo stado dođe na livadu sa sočnom 
travom, onda prouzroči veliku štetu; s rilom zahvati 
slon ogroman rukovet trave, iščupa s korijenjem, 
udara njime o stablo, da ga očisti od zemlje i uti- 
sne ga u ždrijelo. Međutim polja se dadu od po¬ 
hoda slonovih stada lako očuvati bilo kakvim obič¬ 
nim plašilom bilo lakom ogradom. 

Slon pije pomoću rila tako, da uvuče u obje 
nosne cijevi vode, te je onda sebi uštrca u usta. 
Čim stado stigne do vode, prvo mu je, da utiša 
žeđu, a onda misli i na to, kako će osvježiti tijelo. 
Rilom može slon dohvatiti i pijeska ili praha, čime 
progoni muhe i kukce. 

Gotovo se svi posmatrači slažu u tome, da 
majka ne voli osobito mladoga slonića; no zato se 
sve ženke jedne porodice osobito srdačno zauzimaju 
i brinu za maloga debelokšca. Divlje ženke bez 
razlike doje mališa. Kad mali slonić dođe na svijet, 
visok je oko 90 cm, nakon jedne godine dosegne 
visinu od 120 cm, za dvije godine 140, u trećoj 
godini 150 cm. 

Slon raste 20—40 godina. Starost, koju slon 
može da doživi, nije točno ustanovljena. Tennent 
pripovijeda o slonovima, koji su u ropstvu doživjeli 
preko sto godina. Prosječno živi slon oko sedamde¬ 
set godina. 

I slon pripada na žalost među one životinje, 
koje idu u susret svojoj propasti. Ljudi progone 
plemenitu ovu životinju radi skupocjene bjelo¬ 
kosti. Upravo okrutan lov vode urođenici afrički 
na dobroćudnoga slona. Oni još i danas vode 
svoje lovove kao u najstarija vremena. Već 
Strabo (grč. geograf 66 pr. — 24 p. K.) spominje, 
da stanovnici nedaleko Sabe, dakle po stepama 
rijeke Atbare, pritoka gornjega Nila, (elephanto- 
phagoi, koji se hrane slonovim mesom) rasijeku 
slonu petnu žilu, da ga mogu svladati. Nomadi 
(grč. nomos = paša; nemo = pasem; pastirski 
narod), koji prolaze pomenutim stepama, još i 
danas jednako postupaju. Sjedeći goli na konjima, 
da se mogu slobodno kretati, progone stado slo¬ 
nova; nastoje ga rastjerati, lete, koliko ih samo 
konji nositi mogu za izabranim slonom bez obzira, 
da li uzbrdo ili nizbrdo, kroz gustu šumu ili pro¬ 
valiju ili visoku stepsku travu, izmore ga, navale 
na nj kopljima s jedne strane, da svrate pozornost 
životinje tako dugo, dok njihov drug ne izvede 
svoj podli čin. Baker (č. bekr, engl. istraživalac 
po Africi 1821—1893), koji se često nalazio u 
društvu takvih »lovaca od noža«, ne može do¬ 
voljno naći riječi, da opiše okretnost i hrabrost 
tih ljudi. Hitac, koji je bio Baker ispalio na 
jednoga slona, natjerao je ovoga u guštaru. U isti 
čas potrčali su spomenuti lovci poput hrtova 
preko pjeskovitoga polja, presjekoše slonu put i 
navališe na nj svojim mačevima. Slon je smjesta 
na njih navalio, koji su se upravo tako hrabro 
kao i ludo borili. Mjesto da zaposle slona time, 
da jedan jahač pred slonom jaši, kao da bježi od 
njega, svi lovci poskakaše s konja i mačevima u 
pijesku navališe na bijesnu životinju. 

(Svršit će se) 

Iz djela »Brehms Tierleben«, 

V. B. 

LISTAK 


NAŠE NEBO U SIJEČNJU. 

s. 



Zviježđa: 1 . Mala kola. 2. Kasiopeja. 3. Andromeda 
s maglicom N. 4. Perzej ( ( đ Algol), Zviježđe između 2 i 4: 
dvije gomile zvijezda. 5. Kočijaš. 6. Velika kola. 7. Najsjaj¬ 
nija zvijezda među Psima. 8. Zmaj. 11. Vega (najsjajnija zvi¬ 
jezda u Liri), 12. Labud. 13. Kefej. 14. Pegaz. 15. Ovan. 
16. Kit (o Mira). 17. Bik. 18. Orion. 19. Blizanci. 20. Veliki 
pas. 21. Mali pas. 22. Rak (K gomila Jasle). 23. Pripada 
Zmiji. 24. Pripada Lavu. 38. Ribe. A apex (rt), smjer Sun¬ 
čevoga gibanja. Tri pravca pokazuju smjer, u kojem se ima 
postaviti karta od S. prema J. 1., 15. odnosno 31. siječnja. 
Iscrtani luk naznačuje put Mjesečev. —str— 

MAKSIMILIJAN VRHOVAC. 

(1752.—1827.) 

Od bezbrojnih posjetilaca Maksimirskoga perivoja kraj 
Zagreba, koji za nesnosne ljetne žege uživaju u debeloj 
hladovini stoljetnih hrastova, jedva koji i pomišlja, da je 
»Maksimir« dao urediti zagrebački biskup Maksimilijan 
Vrhovac stavivši ga građanstvu na porabu. 

To je međutim najmanje između onoga, što je Vrho¬ 
vac učinio ne žaleći ni truda ni novca. On je u ona teška 
vremena, kada je mala šaka hrvatske inteligencije, koja 
se nije bila odrodila, povela ljutu borbu protiv presizanja 
madžarskoga, okupljao oko sebe duševne radnike, poticao 
ih, savjetovao i novčano podupirao. U tom njegovu radu 
vidimo prve početke velikoga ilirskog preporoda. 

Okružnicom na hrvatsko svećenstvo pozvao je sve 
one, koji imaju smisla i volje za takav rad, da skupljaju 
među narodom riječi, poslovice i pjesme. Molio je župnike, 
da mu šalju hrvatskih knjiga, kojih je bilo po župskim 
dvorovima, i tako je zasnovao knjižnicu. 

Od svećenika onoga vremena osobito su se istaknuli 
Tomo Mikloušić, Tito Brezovački, Antun Vranić, pa Josip 


Kundek, Pavao Stoos i drugi. Vrijedni ovi svećenici mnogo 
s>u učinili budeći hrvatsku svijest i time zadužili hrvatski 
narod, da im bude zahvalan na tome, i ovdje u Hrvatskoj 
kao i u Bosni i Hercegovini bosanskim franjevcima. 

Uz mnoge prosvjetne institucije, koje je Vrhovac i 
moralno i materijalno podupirao, osnovana je njegovim 
nastojanjem i bolnica »Milosrdne braće« na Jelačićevu trgu. 

Nepravedne su objede, koje se posljednjih godina 
mogu i čuti i čitati protiv hrvatskoga svećenstva. Komu 
na pr. nije poznat mnogogodišnji rad kanonika Ivekovića, 
(Broz-Ivekovićev rječnik hrvat, jezika), pa starine Maruna 
(vidi prošli br. Omld.) te Bulića i dr„ da i ne spomenemo 
ST. biskupa Štrosmajera, koji je možda imao tu pogrešku, da 
je bio suviše općenit. A što bi bilo od bosanskih katolika 
Hrvata, da nije bilo tolikih Margitića, Dobretića, Posilo- 
vića, Sitovića i drugih?! 

Ovo nekoliko redaka neka je posvećeno svijetloj 
uspomeni biskupa i mecene Maksimilijana Vrhovca o sto¬ 
godišnjici njegove smrti. —lj— 

PRAVO VLASNIŠTVA KOD NAŠIH SELJAKA U 
STARIJE DOBA. 

Najstarije hrvatske isprave, koje nas upoznavaju sa 
pravom vlasništva kod naših seljaka u stariie doba, razli¬ 
kuju među vlasnicima zemljišta dvorske vlasnike, cslobo- 
đene ili slobodne i kmetove. Jedni i drugi spadali su pod 
oblast ili vladanje (ladanje) vlastele, od koje su bile naj¬ 
moćnije nekoliko vjekova porodice Zrinjski i Frankopani. 
Vlastela su stanovala u i&vojim dvorovima ili gradovima. 
Takvih gradova imamo još danas, neke još sačuvane, a druge 
u razvalinama. Među najstarije takve gradove ubrajamo: 
Trsat, Grobnik, Hreljin, Kraljevicu:, Brod na Kupi, Bosiljevo, 
Dubovac, Novi grad na Dobri, Ozalj, Okić, Medvedgrad, Sa¬ 
mobor i t. d. Dugo je vremena među ovim gradovima zapre¬ 
mao m<aj odlični je mjesto grad Ozalj i Trsat. Vlastela su imala 
u svojim gradovima -svoje činovnike (oficijale) i urede. Među 
činovništvom vlasteoskim nalazimo na pivom mjestu por- 
k u 1 a b a (Burggrai), koji se zove katkada i provi sor 
ili p r e f e c t u s, a hrvatski dvorski. Taj je vodio upravu 
nad cijelim vlasteoskim posjedom, a sudio je također poda¬ 
nicima vlastelinstva; plemstvu i odličnijim ljudima sudio je 
takozvani judex mobilium, koji je dolazio na rasprave i 
istragu iz Zagreba, ako nije bilo za to posebnoga za to odre¬ 
đena suca u cijelom vlastelinstvu. Pored porkulaba nala¬ 
zimo osobito na većim vlastelinstvima tako zvane r a t io¬ 
ni s t e, računovođe ili blagajnike. Među nižim činovništvom 
nalazimo špana, koji je bio desna ruka porkulaba i koji 
je redovno izvršio kazne nad kažnjenicima (batine) te je 
imao pasku nad onima, kcji su bili kažnjeni zatvorom, — 
i b i r i ć a, koji je među podanicima ubirao daće, u koliko 
ih nijesu dragovoljno uplatili. Vlastelinstva (ladanja) podije¬ 
ljena su bila na suičije (kotare) ili manje općine. Na čelu 
je općine stajao sudac ili glavar općine sa nekoliko starje¬ 
šina ili vijećnika (po 10). Glavara općine i vijeće odabirao 
je doduše narod, ali ih je ipak moralo odobriti vlastelinstvo, 
pod čiju je vlast sučija potpadala. U svakoj je općini ili 
sučiji bio i posebni birić, koji je imao ubirati vlastelinske 
daće. Birić je posredovao i među strankama i vlasteoskim 
oficijalima. 

Oslobođenima ili slobodnim vlasnicima zemljišta zvali 
su se oni, koji su si stekli svojim radom ili u vrijeme turskih 
provala obranom osobitih zasluga za vlastelinstva, pa su ih 
stoga oslobodila vlastela svih daća i tlake. — Kmetovi su 
doduše imali svoje zemljište i na njem zgrade, te ih nijesu 
na tom posjedu smetala vlastela, samo su morali služiti tje¬ 
lesnim radom vlasteli, i to različito sa jednim, sa dva ili više 
radnika po nekoliko dana u mjesecu. Taj se je tjelesni rad 
zvao tlakom. Nadalje su morali davati desetinu cijeloga 
priroda svojoj vlasteli, a pored toga i neki novčani prinos, 
koji se je zvao dohodak i koji je bio prilično neznatan. 

Kmetove su vlastela zamjenjivala, dapače i prodavala. 
Tako su kmetovi, osobito u 17. i 18. vijeku došli u ruke siro¬ 
mašnih plemića, dapače i u ruke onih oslobođenih vlasnika 
zemljišta, pa nalazimo, da je bilo gospodara kmetova, koji 
su imali po dva ili tri kmeta. 

Za provala se je turskih jako razbježao narod hrvatski 
i bilo je svakim danom manje kmetova. Stoga su hrvatska 
vlastela naseljavala puste krajeve novim kmetovima, isprva 
kršćanima iz turskih provincija, koje su starosjedioci pro¬ 
zvali vlasima, bili oni rimo-katolici ili pravoslavni, zatim sa 
Slovencima iz Kranjske, Primorcima, osobito iz Istre, a ka¬ 
snije i Česima. Pored kmetova razvila se u to vrijeme po¬ 
sebna vrsta podanika vlasteoskih. To su bili tako zvani 
seljaci, koji nijesu odabrali trajno neko zemljište, već su 
se, ako nijesu mogli na njem živjeti, odselili privolom vla¬ 
stelinstva na drugo pusto zemljište (pusto'selinu). 

Kmetovi, ma da su ovisili o svojoj vlasteli, ipak su bili 
neograničeni gospodari svoga posjeda. Oni su mogli svoja 
zemljišta prodavati i opet kupovati, a svaka kupoprodaja se 
je morala javiti vlastelinstvu. Budući da onda nije bilo grun¬ 
tovnih knjiga, morao se je o tom napisati kupovni list. Ku¬ 
povne su listove pisali javni notari, a gdje javnih notara nije 
bilo, pisali su ih dijaci, t. j. pismeni ljudi, kojima su se 
doduše spremali za svećeničko zvanje, ali ipak nijesu pri¬ 
mili svećeničkoga čina, pa im je ime dijak ostalo za cijeli 
život. Kmetovi su prodavali svoja zemljišta od krajnje nužde 
(nikad sve, već što manje). Kod same kupoprodaje morali 
su se prodavalac i kupac držati raznih formalnosti. Naj¬ 
prije je morao prodavalac ponuditi zemljište, koje je želio 
prodati, rođacima, zatim međašima (susjedima), a onda dru¬ 
gima. Kad je našao kupca, onda je to zemljište došlo na 
kanat (na proglas). Kanat je obavio tako zvani općinski 
birić, koji je tri puta javno pred crkvom proglasio (kan- 
tao) kupo-prodaju. Kad je i to bilo obavljeno, prešlo se je 
na samu prodaju. Stranke su si odabrale svjedoke, koji su 
se zvali a 1 d o m a š i (od madž. riječi aldomas). Tih je 
svjedoka bio različit broj. Morali su biti svi dobri i vero- 
vani (homines fide digni) muži. Aldomašinci izabiru među 
sobom pročelnika, te onda otiđu svi na lice mjesta. Pođu 
svi na glavu (vrh) zemlje, tako zvanu sapu ili sepu ili isipu, 
koje se katkada zove i obršje. Ovdje pročelnik aldoma- 
šnika Boga moli, blagoslovi zemlju, a kao žrtvu Bogu dopri¬ 
nesenu piju alđomašnici vino, koje se zove 1 i k o v, a onaj, 
koji toči vino, zove se likovnjak. Poslije toga obiđu 
svi aldomašinci prodano zemljište, i ako nijesu kameni me¬ 
đaši u redu, postave nove. Stoga se alđomašnici zovu i 
o vodnici. Kad je i to gotovo, učini pročelnik aldomaš- 
nika z a g o v or, koji je više puta vrlo strog. Tko se ne bi 
držao dogovorene pogodbe, plaća za kaznu (birsag) veliku 
globu vlasteli, među braću seljake po tri tovara vina, peć 
kruha, četvrt vola, meda i stigne ga živa vražda u 
sučiji t. j. opći prijezir (za čovika dani). U zagovor se metne 
i obveza za kupca, da, ako bi kupljeno zemljište htio kupac 
opet prodati, ima ga ponuditi najprije prodavaocu (na ko¬ 


ren). Sada se je istom sastavio kupovni list, na kojem moraju 
biti poimence navedeni svi aldomašinci. Kod kupoprodaje 
prisustvuju katkada i pristavi, t. j. izaslanici vlastelinstva 
ili istučije, općine (po dva). Kupovni list dobiva svoj pečat 
sučije (bratstva), javnoga notara, ako ga je on sastavio, 
uopće pečat sastavljača, a katkada i prodavaoca, ako ga 
potpisuje. U kupo-prodajni se ugovor bilježe i godišnje daće 
(dohodak) vlastelinstvu. Kad dobije kupac ovakav kupovni 
list, postaje neograničeni gospodar kupljenoga zemljišta. 

Kad se je Slavonija oslobodila turskoga gospodstva, 
zavladali isu i ondje po prilici isti običaji kao i u Hrvatskoj 
glede vlasništva seljačkoga posjeda. 

Kmetstvo bilo je kod nas dokinuto g. 1848., ali su 
seljaci morali otkupljati tlačna zemljišta razmjerno uz dosta 
nisku cijenu. R. Strohal. 

ŠPORT. 

SVRHA SKAUTIZMU. 

Mnogi i mnogi još ne znaju, kakva je zapravo svrha 
skautizmu. Mnogi misle, da je zadaća skauta samo dru¬ 
gome pomagati. A ima ih i drugoga mišljenja, koji misle, 
da je jedina svrha i konačni cilj: obući odoru i ići na 
izlete. To je sve lijepo i jedan savjestan i valjan skaut 
hoće a i mora to vršiti, jer tim zadovoljava svojim zako¬ 
nima. 

Ali to ipak nije cilj i radi toga skautizam ne postoji. 
Cilj skautizmu jest, da odgoji čestita i poštena mladića, 
koji će danas sutra biti koristan svome narodu i svojoj 
domovini. Hrvatski skaut nastoji stvoriti od mladića če¬ 
stiti značaj, koji ne će trpjeti laži i ulagivanja, koji će 
smjelo gledati istini u oči. Skautizam je družba prijatelja, 
roditelja, učitelja i same omladine u cilju njena podizanja 
i podizanja i napretka čitavoga naroda. Ne samo to: 
Skautizam je veza naroda — kako kaže R. Baden Powell 
u svom pozdravnom govoru na konferenciji u Kopenha¬ 
genu. Vrhovni vođa svih skauta kaže između ostaloga i 
ovo: »Omladina svih naroda treba da se upozna, kad se 
upozna, znati će se između sebe poštovati, a kad se nauči 
poštovati, ona će se moći i voljeti, i ta ljubav omladine 
treba da se s vremenom prenese i na starije i da ona 
bude najbolja zaloga za poštovanje prava svakoga naroda 
i trajno jamstvo za svjetski mir«. 

Kako vidite, svrha skautizmu nije tako jednostavna, 
tako priprosta i bezznačajna, već je ona najuzvišenija od 
svih ideala XX. vijeka (koliko ih uopće ima). 

Skautizam je nada sve potreban u današnje doba, 
doba karnevala i charlestona, doba materijalizma i borbe 
za životni opstanak. Skautizam nastoji spasti, što se spa¬ 
sti dade. On skuplja sve valjane i radine omladince u 
svoje kolo, čuva ih od utjecaja moralno ubitačnih pojava 
i odgaja ih u smislu, da tako kažemo »protumodernisti- 
čkom«. Budimo uvjereni, da su samo ovakva društva, kao 
što je »skaut« kadra spasti one, koji ne će, da se utope 
u moru opačina i nemorala. Lađa skautizma punom 
parom plovi po otvorenom moru i skuplja sve one, koji 
su se na bilo kakav način spasli od plime XX. vijeka. 
Samo na žalost malo je onih, koji su čvrste i nepokolebljive 
volje, koji su se mogli odhrvati »modernim reklamama:'. 
Ali neka, ono malo prekaljenih čelik značaja uložit će 
svu svoju snagu i spašavat će one, koji nesvijesno srću u 
ponor. 

»Vratimo se prirodi!« — geslo je skautizma. 
Zato pozivamo ne samo našu omladinu već i sve prave 
prijatelje omladine, da nam pristupe i svesrdno pomognu 
u ispunjavanju naših zadaća. »Skaut« N. G. 

VELIKO ODLIKOVANJE TENNIS-SPORTA 
U FRANCUSKOJ. 

Nakon što je ove godine pobijedila Francuska na ve¬ 
likom međunarodnom natjecanju za amerikanski Daviš cup, 
za koji se je borilo po cijelom svijetu a i u Zagrebu, 
pozvao je predsjednik francuske republike g. Gaston Dou- 
mergue pobjednike na toj tennis-utakmici u svoje dvorove 
u Elisejsku palaču. Četiri igrača pobjednika u pratnji pred 


sjednika i tajnika francuske Tennis-federacije zajedno sa 
vođom pobjedničke momčadi bili su primljeni od predsjed¬ 
nika republike, koji im se zahvalio za pobjedu Francuske 
u međunarodnom sportskom svijetu. Predsjednik republike 
je ujedno na molbu predsjednika Udruženih država Sje¬ 
verne Amerike g. M. Coolidge preuzeo predsjedništvo pri¬ 
godom žrijebanja Daviš cup utakmica za narednu godinu 
1928., koje će se obaviti u Elisejskoj palači. Dr. B. 


ZABAVA I ŠALA 


KESTEN JE PAO ... 

Blagorodnomu mladom gospodinu pao je divlji kesten 
na glavu. To jest ne baš čitavo deblo, već samo onaj okru- 
gljasti plod, kojim se seoska djeca tako rado igraju, a koji 
je blagorodni gospodin sve do svoje smrti tako mrzio. 

Eto, kesten je pao, i to tako naglo, da to nijesu mogli 
spriječiti ni lakaji, koji su slijedili svaku stopu svoga go¬ 
spodara. A lakaja je bilo mnogo; čitava četa starih iskus¬ 
nih sluga. I oslobodi Bože, da se kakova drzovita muha 
usudila posaditi, no recimo, na blagorodni nos. Mladi bi 
gospodin šmrcnuo dva do tri puta, što bi za nj značilo 
vrhunac utroška energije, iza čas bi odagnali drzovitu 
muhu, finim mlazovima »Eau de Cologne-a«, koji je pršio 
iz nekoliko prskalica. 

Ali što sada? Kesten je već pao, tu nema više po¬ 
moći! A na mekanoj se lubanji izdiže polako, polako fina 
kvržica. Blagorodni gospodin urliče kao da mu je na glavu 
pao Eiffelov toranj! Djetinjasto tvrdi, da će umrijeti, pa 
onda oprezno pipka s vrškom maloga prsta kvržicu na 
siedini glave, pa opet rikne poput ranjenoga lava... 

Odmah iza kestenske katastrofe budu stari lakaji ot¬ 
pušteni »radi nesavjesnoga vršenja dužnosti«; sva su ke¬ 
stenova stabla u perivoju posječena. U porodičnom muzeju 
stoji još i danas mala staklena kutija s malim kestenovim 
plodom. Grimiznim slovima na kutiji ovjekovječen je teški 
slučaj riječima: »Fatalni kesten, koji je prouzročio kvržicu 
na glavi blagorodnoga mladog gospodina; dne 12. rujna 
1*** točno u 5 sati 17 minuta 6 i 1 I 1Q sek....« 

I. Šulc. 

ODGONETKE. 

1. br. I. a) Petrovaradin, b) Arara. — II. 1. općinski 
načelnik, 2. školski nadzornik, 3. državni odvjetnik. — III. 
Izreži označene dijelove mozaika škarama; stavi okrenuti 
A na B, ostale ćeš dijelove tada lako umetnuti. — IV. A 
ja vatrom žarke snage do sudnjega bit ću dana list hrvat¬ 
ske lipe drage i slavenskog stabla. — V. Amur, ulaz, Gata, 
Ural, Sana, Tara, šilo, Ezav, noga, arak. — VI. Blago tome, 
ko dovijeka živi, imao se rašta i roditi. — VII. Tko nosi, 
taj ne prosi. — VIII. puk, Eva, tat, ali, rak, zid, raj, ili, 
nos, som, kos, ići. — IX. maslačak, Ivankovo, lastavica 
Amerika, nosorog, omorika, Gabrijela, Radoslav, Italija, 
Zrmanja, Olimp, Vitezović, Ilijada, ćuprija. — X. 44, 11, 
22, 33, 55; 22, 55, 11, 44, 33; 55, 44, 33, 22, 11; 33, 22, 55, 
11, 44; 11, 33, 44, 55, 22. — XI. rat, som, Mostar. — XII 
glosa, kokos, onamo, olovo, Solon, drozd. — XIII. Hilmend, 
Irtiš, Dunav, Rhone, Orinoko, Ganges, Rionegro, Ama¬ 
zonka, Fortore, Ibar, Jordan, Aspropotamos. 

2. br. I. Profesor kr. trg. akademije. — II. Narodna 
skupština. — III. Dođe doba, da idem u groba. Zbogom 
žitku, moj prelepi sanče! Zbogom zoro, zbogom beli dančel 


— IV. Biokovo. — V. 2, 4, 6, 6, 2; 4, 6, 2, 6, 2; 6, 2, 4, 2, 
6; 6, 6, 2, 2, 4; 2, 2, 6, 4, 6. — VI. Kama, Aron, Most, 
Ante. — VII. Ljudevit Gaj. — VIII. zlato — Zlata; ključ — 
Ključ; 1234 = kraj; 5323 — cara! 12345323 — krajcara. — 

IX. Ante — Etna. — X. za 13 sati. — XI. Tko pod dru¬ 
gim jamu kopa, sam u nju pada. — XII. Ide soko, vodi 
sokoliću. — XIII. Ne plače slijep, što nije lijep, već što 
ne vidi bijela svijeta. — XIV. a) Carigrad; b) Kraljevica. 

Br. 3 I. Ana. — II. brat — rat. — III. 1, 3, 4, 2; 4, 2. 
1, 3; 2, 4, 3, 1; 3, 1, 2, 4. — IV. ovaj, kalup, aloja, nerad, 
Antonini, ocijel, Mihovil, banovina; Valencia, J. Padilla. — 

V. Beograd, Užice, Čačak. — VI. Izbaci 8 onih žigica, koje 
vežu vanjsku četvorinu s nutarnjom! — VII. Počni u li¬ 
jevom donjem uglu i spajaj točke uzduž lijeve i gornje stra¬ 
nice do točke u desnom gornjem uglu (2. kvadratić od ugla), 
zatim se vrati te spajaj redom točke uzduž već povučene 
krivulje do srednje točke na donjoj stranici i vrati se 
odavle spajajući isto tako točke prema gore uzduž ove 
druge krivulje do gornje točke na desnoj stranici, pa se 
vrati na isti način kao i dosad spajajući točke uzduž treće 
krivulje do srednje točke u drugom vodoravnom redu odozdo 
i opet se vrati na isti način spajajući točke do donje točke 
na desnoj stranici te se konačno vrati na već pomenuti 
način natrag do desne točke na donjoj stranici i završi 
kod točke u 3. kvadratiću od desnoga donjega ugla. — 
VIII šakal, Temza, dinar, Timok, Borna, bomba, Irtiš, Palić: 
Šenoa, Tomić. — IX. kos — sok. — XX. raž, Pazin, svra- 
čak, šaran, Erzerum, javor, Vis: Lazarević. — XI. nos, Ivo, 
kos, oko, lav, Ana, zec, rak, Ist, Nil, Senj, Krk, ili: Nikola 
Zrinski. 

ODGONETAČI 

Ljerka Skukan, Petrinja (br. 2. II.—IX. X. ne. XI.—XIV.) 

— Velimir Novak, Zgb. (br. 3. I.—VI. VII. ne. VIII.—IX. 

X. ne. XI.). — »Šlovak« (br. 2. I. IV. V. ne. VII. X. XI.; 
br. 3. I. III. VI. VII. ne. X. XI.). — Rajko Crnjaković, 
Zgb. (br. 3. I.—XI.). — Bojana Žanić, N. Gradiška (br. 3. 
III. IV. XI.). — Zvonimir Trajbar, Zgb. (br. 3. I. II. V.—VIII. 
X. XI.). — Zlata Praunsperger, Petrinja (br. 3. 
I.—XI.). — Josip Blažević, Sušak (br. 3. I.—XI.). — 
Ervin Blažić (br. 1. X; br. 2. IV. V. VII. X. ne; br. 3. I. 
III. V. VI. XI.). — Ružica Turković, Petrinja (br. 3. 
I.—XI.). — Marijan Jelković, N. Gradiška (br. 3. I.—IH. 

VI. X. XI.). — Juraj Golać, Gospić (br. 3. I. III. V. VIII. 
X. XI.). — Marija Pilipić, Gospić, (br. 2. II. IV.—XIV; br. 3. 
III. V. VIII. XI.) — Vjekoslav Maštrović, Osijek (br. 3. 
I.—III. V. VI. ne. VIII. IX. X. ne.). — Marija Mihić (br. 1. 
VI; br. 2.IL—XIV.; br. 3. I.—III. V. VI. VIII.—XI.). — Đuro 
Allegretti, Zgb. (br. 3. I.—XI.). — Branimir An¬ 
ton o v i ć, Zgb. (br. 3. I.—XI.). — Leo Breslauer, Osijek 
(br. 3. I.—III. V.—VI. VII. ne. VIII. X,). — Zdenko Kolacio, 

Sušak (br. 2. II.—V. VII.—IX. X. ne. XII. XIII; br. 3. I.—IV. 
V. VI. IX.—XI.). — Simo Uzelac i A. Jutt, Gospić (br. 3. 

I.—III. V. VI. ne. VIII.—XI.). — Mira, Božena, Vera, Slava- 
V-školke, Gospić (br. 2. II.—VIII. IX. X. ne. XII. XIV.). — 
Vilko Radković, Zgb. (br. 2. II. VII. IX, XIII. XIV.; br. 3. 
I.—III.). 


I. ŠARADA. 
(Josip Brebrić) 

Ptica sam ti mala, 

Grabežljiva jako. 

Promijeniš li slovo, 

Grahu sam potpora. 

Mijenjaš li me dalje, 

Travi sam pokora. 

Pokušaj još dalje, 

Svinji stan sam čestit. 

Al* na koncu konca 
Mora kraj mi biti. 


II. BROJČANKA. 

(Nikola Brkljačić) 

1234 1235 6274, da je 1234123562 vrlo 34726 predme;. 


III. KONJIĆEV SKOK. 
(Mirko Friedlander) 

IV. KRSTAŠICA. 
(Anđela Horvat) 

Okomito: 

Vodoravno: 


3. vrst pjesme, 

6. enklitika povratne zamj. 

7. upitna čestica, 

8. posesivni pronomen, 

10. lična zamjenica, 

11. daje se neposlušnoj djeci, 

15. ime zagrebačkog dnevnika, 

18. zagrebačka tvornica likera, 

20. grad u Vojvodini, 

23. protivno laži, 

26. početna slova hrv. lista za doma l ice, 

28. evropski poluotok, 

29. potrebno radiju, 

30. pokazna zamjenica, 

31. žensko lice iz Ben Hura, 

33. metež, 

35. obljubljen ples, 

36. kao 30 okomito, ali u nominat. 

37. svezak žita, 

38. znak papinske časti, 

41. prijatelj, 

42. lična zamjenica, 

43. igraća karta, 

44. kao 12 okomito. 


1. engleska azijska kolonija, 

2. prezime i ime hrv. literate i pjesnika, 

4. igraća karta, 

5. ptica grabilica, 

6. ima ga voće, 

8. kratica za magister, 

9. lična zamjenica, 

12. geografski pojam, 

13. bijedan Čovjek, 

14. meteorološki pojav, 

15. bjelogorično stablo, 

16. žensko ime, 

17. ime opere, 

18. žensko ime, 

19. bog starih Egipćana, 

21. industrijalna biljka, 

22. organ, 

24. broj, 

25. sinonim za svašta, 

27. izmjenom srednjeg sugl. dobiješ biljku, 

30. stegnuta posvojna zamj. ž. roda, u akuzativu, 

32. bolan usklik, 

34. boli, 

36. broj, 

39. ime iz grčke mitologije, 

40. kao 19. 

V. PALINDROML 
(Josip Blažević) 

1. Da mu nije — učinio toliko kvara u vrtu, danas 
bi išao u —, 

2. Kralj zapovjedi, da bude u državi — inače će satrti 
i sam —. 


VL SLOVČANICA. 
(Dragutin P.) 


Od slogova: 


al, ar, ba, bi, bi, ca, da, i, ja, ja, ja, li, mi, mi, na, ni, 
nu, o, re, ru, sen, šalj, tro, var, vi, 

treba sastaviti riječi slijedećega značenja: 

1. mjesto na otoku Krku, , A 

2. mjesto na Savi, 

L 3. pustinja, 

A, otrov, 

i;5. mjesto u Slavoniji, * 

[6. žensko ime, 

N7. pustinja, 

; 8. država. ^ * 

Početna slova odozgo dolje daju nam poznati đački list. 


VIL ANAGRAMI. 
(Zlata Praunsperger) 

I. Kad se jelo i ja združimo, 

Tad za ime zemlji služimo. 

II. Slavno sam ti polje ja; 

Spominje historija. 

Kad prom'jeniš zadnje slovo, 

Tad dobiješ zvanje novo. 


VID. SPOMENIK. 
(Antun Godlar) 


I. IV. 


n 

1 




1 

buditelji narodne svijesti 

1 

1 





pridjev 

naziv (igraće) karte 

boli 

gora 

| U. kem. simbol za bakar 


A 














l c 





°l 







gradić 

vrst biča 











država 

biblijsko ime 

pojava na moru 







V 




u 


III. VI. 


Čitano u suprotnim diagonalama od I. preko II. do III., 
pa od IV. preko V. do VI. daje ime onoga zaslužnog Ilirca, 
kojemu je taj spomenik podignut. 


IX. LOGOGR1F. 

(Veljko Novak) 

Sa »g« ju ima od nas svak' 

Sa »s« ju steć' nij poso lak. 

Izostavi ih obadva, ko bujica teče. 

Mjesto prvog metni »t« u njoj sve se peče. 
Sa »s« ju znade i kumica svaka, 

Sa »k« iu voli naša dobra baka, 

Sa »j« je otok nama svima poznati, 

A sve skupa nije odveć teško znati. 


X. KONJIĆEV SKOK. 
(Sremski zmaj) 


si 

ko 

či 

je 

je 

ja 

ko 

pr 

se 

no 

se 

či 

ji 

gri 

ml’ 

do 

mu 


ti 

ta 

je 

ka 

ca 

lo 

za 

r 

Pi 

krs 


ne 

ko 

je 



XI. ZAGONETNA POSJETNICA. 
(Nikola Brkljačić) 


LAV, I. KOS 

KNIN 

Što je ovaj gospodin? 

PORUKE UREDNIŠTVA 

S. B— ć. B. »Dobro i zlo« zaostaje za nekima Vašim 
prijašnjim radovima; nerazumljivo, a i nečitljivo. 

M. Z—ć. S. Vašu smo radnju »Na groblju« tako morali 
preraditi za tisak, da je tu malo Vašega ostalo, pa smo 
odustali od tiskanja. Ako želite, pošaljite nam adresu, pa 
! ćemo Vam je poslati, da se uvjerite. 

»Prijat. Omi.« U Vašim pjesmicama Ama tu i tamo po 
koje zrno, ali u cijelosti nijesu uspjele. Nekoliko stihova 
isprva teče prilično, a onda odjednom dođe štogod oporo, 
pa smeta; tako i u sadržaju odnosno slikama na pr. — cjeli¬ 
vaju si svoju raku — (pahuljice), ili kad »kraj sklapa oči 
snene« itd.; sve je to nespretno. Pričekajte jošl 

Vj. M—ć. O. Vaše su radnje tako napisane zbrda 
zdola, da se uz najbolju volju nijesmo mogli snaći. Ne zna 
/Se, što su zagonetke, a što odgonetke. Pjesme »Ostaj s Bo¬ 
gom!« i »U tuđini« nijesu za tisak. Treba još dugo čekati, 
čitati i raditi. 

VI. P —ć. Š. Pjesmica »Bez osjećaja« spremljena je za 
tisak i ulazi. Imamo i drugih radova, pa moramo imati sa 
svakim po mogućnosti obzira, a prostora je malo. Od Vaših 
novih radova dobar je »Suton«, ostalo ne bismo mogli upo¬ 
trijebiti. Čuvajte se tuđica (atmosfera i si.). 

M. P. S. »Jesenska ruža«; zamisao ne bi bila na odmet, 
samo obrada ne odgovara. Prema sadržaju treba da su i 
slike, način izražavanja, zatim treba jače istaknuti ono, što 
ije od većega značenja, da ne bude stvar troma. Pričekajte 
neko vrijeme, pa pokušajte opet i posvetite najviše pažnje 
onome, što Vam ije najmilije. 

J. C—š. Z. Vaš »Gatalac« slabo je obrađen, valjalo bi 
ga i jezično i stvarno dotjerati. Pjesmica »Memento mori!... 
Ailazi, ako nam javite, nijeste li nam već jednom takvu 
pjesmu slali. »Rebus u točku« čini se da ima pogrešku; 
nema slova »u«. I onda bi ga trebalo jačim crtama izvući 
radi kliširanja. 

N, B-ć. Vaši prvi pokušaji nijesu uspjeli; ni »Pobožno 
djevojče«, ni »Vili domovine«. Iako imade tu mnogo do¬ 
bre volje i osjećaja, nedostaje mladom piscu ono veliko 
iskustvo, koje je potrebno, da uzmogne ovakve predmete 
obraditi. U ostalom vi još imate za takav rad dosta vre¬ 
mena, a dotle marljivo radite i čitajte dobre stvari. 

Sp. B-ć. Od vaših najnovijih radova ne možemo na 
žalost ništa upotrijebiti (»Pri ručku«, »Zadnji uzdah« i drJ 
Kakogod misli ne bi bile na odmet, pa i slike, no pjesme 
to nikako nijesu; nema ritma, o naglasu ni govora, kao 
da je pjesnik hotimice raskinuo rečenice i složio ih onako 

od slučaja u stihove. Prijašnje pjesme su Vam bolje bile. 

A. H-n. Sb. Od priposlanih nam radova moći ćem/' 
uvrstiti »Račun, zadatak« o umnošku i zbroju nekoga broja 
sa 3; ostalo nije tako uspjelo (Ljubav i Tužni si.), da bi 
moglo ići u tisak. Treba još marljivo raditi i čitati. 

»Jurek«. Vaši prvenci još nijesu za tisak, slabi su; 

treba još čekati. Zagonetke valja urednije sastaviti i čitlji¬ 
vije napisati. 

»Varaždinka«. Na onaj upit, ima 11 smisla nastaviti 

s tim radom, teško je odgovoriti: prvo ako netko ima volju 
za rad, zašto ne bi radio, više puta se i marljivošću mogu 
postići lijepi uspjesi, i onda ne mora svako djelo biti pje¬ 
sničko, mogu to biti i rasprave, prikazi i slično, pa se i za 
to treba vježbati; a drugo ne može se već kod početnih 
radova stvoriti sud — osobito to vrijedi za mlada i još 
nerazvijena radnika —, pa treba pričekati. Zato ovaj naš 
nepovoljni sud o Vašim radovima nipošto nemojte tuma¬ 
čiti, da treba koplje baciti u trnje, neka rđa. Zasad Vaše 
pjesme još nijesu uspjele. Pokušajte prevoditi iz kojega 
stranoga jezika, time se postizava okretnost i sigurnost i 
— čitajte. 

M. P-ć, S. »Sve je u božjoj ruci«: zamisao je dobra, 
ali je obrada slaba, ili da bolje kažemo neobična. Ima dva 
tri prijelaza, koji nijesu vezani između sebe, pa iznenađuju: 

(. . . Dođi bijedna majko k meni! — Majka dođe ...) i onda 
bi trebalo malo više epske širine, ovako čitava stvar ima 
oblik kratke skice, prema kojoj bi se istom imala obraditi 
pripovijetka. Nemojte radi ovoga prvog neuspjeha baciti 
pero, već pokušajte nakon nekoga vremena, dok malo 
zaboravite, pa onda opet razmislite o tom, kako bi se to 
dalo zgodnije i nešto opširnije prikazati. Učinite tako, pa 
nam pošaljite opet. 

I. V-ć. »Što čekam?« ponešto zaostaje za Vašim pri¬ 
jašnjim radovima, ali je još uvijek dobra stvar. Ostale d 
pjesme ulaze po vremenu (jedna je već ušla). Radi pret¬ 
plate upozorili smo upravu. 

»lički«. Šteta, da »Pjesma šume« nije bolje uspjela, 
mogla bi svojom zamisli podnijeti, no pojedine su slike 
slabe, poredbe nezgodne, gotovo neshvatljive n. pr. — Motri 
(oro) okom bistro kao hijena {?!) — ili; — Bistre zrake 
(sunčane) ko riblje oko —. Pjesma #?« ima nezgodnih mje¬ 
sta, koja djeluju prije smiješno već ozbiljno, a to pjesnik 
jamačno nije htio postići: — Da li ona bar uzdiše sada — 
kao i ja... — Ne možemo uvrstiti. 

»Vinko«, Vaš »Mrtvi dom« (ako smo naslov dobro 
odgonetnuli) ne možemo uvrstiti. Bez obzira na mnoge je¬ 
zične pogreške, kojima radnja upravo vrvi (pravopis, gra¬ 
matika), sam je način prikazivanja (stil) neobičan i čudan, 
rukopis nečitljiv. Primjera radi: »0 Bože, kad se promislim, 
nemajuć majke hranila me, odijevala, nosila liječniku. 
Pa kad se sijetim (!) one prošle mi godine, kad me je cije- 
livala (!) i lila suze, koje su tekle iz sviježeg rumenog lica 
mladenaćkog(!)« itd. Ili: »Išo sam putem polako, kao da 
mi se ne'žuri...« Ili: »Molim (malim!) naborenim(!) usni¬ 
cama premiču (pobožne starice), iz kojih izlazi vruča(!) 


para gubećise (!) u sviježemf!) zraku«. — Treba još mnogo 
raditi! 

J. B, P. Vaša »šarada« ulazi uz neke promjene, 
ostalo ne. 

Z. Č. K. Pripovijetka »Stari prijatelj« slaba je u sva¬ 
kom pogledu, najlošija je pak sama zamisao: svađa bez 
uzroka, pa onda pomirenje i opet bez tumačenja; stil slab. 
Treba još mnogo čitati i raditi! 

»Nadoljub«. Pjesma »Kod Njega« ne bi bila na odmet, 
da je obrada bolja, dok »Akordi noći« nejasna je i kaotična. 
'Pokušajte onu prvu dotjerati, da stihovi laglje teku, napose 
oni prekomjerno dugi; i budite realniji (stvarniji). 

S. J— ć. V. U Vašoj pjesmici »Morem« podnijela bi prva 
kitica, da nema onoga stiha: — More bez dragulja —; bit 
će obrnuto. Druga je nezgodna rad? nelogičnosti u sadržaju. 

V. P—nja. Vaših zagonetaka ne možemo upotrijebiti, 
( jer su prilično neuredno pisane i na obje strane. »Skriva- 
čice« bismo mogli upotrijebiti, kad biste ih još ijednom 
uredno napisali; ostalo ne. 

»Buntovnik«. Od Vaših pjesama ulazi »Kuda će...«, 
»Suze« bi mogle podnijeti, da nema 3. i 4. kitice, koje sa 
svojim posljednjim stihovima smetaju. Ovu pjesmu bismo 
mogli uvrstiti uz neke ispravke, ali bez rečenih kitica, ako 
ste za to. Ostale stvari nijesu uspjele. 

R. Cr—ć. Od Vaših zagonetaka ulazi »Brojčanica« po 
vremenu. 

B. Ž —ć. Vaša sastavnica »krug oko četverokuta« ne bi 
(bila na odmet, kad biste ju lijepo tušem izradili, jer se 
mora za klišej praviti fotografska snimka. 

K. E—1. »Nad ponorom« nije tako usjela pjesma, da 

bi je mogli uvrstiti. Treba još čekati. * 

»Zlata«. Vaš »Anagram« i Vaše »Brojčanice« ulaze, čim 
dođu na red. 

»Myke«. Vaše dvije pjesme ulaze, »Večer na Lokrumu« 
*ie. Potonje bi se bolje dalo izraziti lirskom pjesmom. 

St. Šp. S. Vaših zagonetaka ne možemo upotrijebiti, 
valjalo bi ih znatno urednije napisati, 

E. B— ć. Od Vaših zagonetaka mogli bismo uvrstiti 
»Konjićev skok«, (Iz Čengić-age), ali bi ga valjalo znatno 
urednije napisati. 

ML Ž—ć. Od Vaših zagonetaka ući će po vremenu 
•»Ispunjaljka« (Trpimir). 

F. St. Vašu pjesmu »Na majčinu grobu« izvolite uredno 
crnilom napisati, da je laglje možemo čitati. 

Lj. K—n. S. Vaših zagonetaka ne možemo upotrijebiti, 
jer su pogrešne (nije Kolber, već Colbert). 

K. A—ć. Primili smo Vaše najnovije pjesme: Život, 
Boli srca i Na ponoćku... Potonja je žalibože zakasnila za 
prosinački broj, pa će ući kasnije. 

»Hrvoje«. Od novih Vaših pjesama mogla bi ući »Karta«, 
(Ostale ne. Kod ove bismo promijenili naslov u »Poslanica«, 
}a posljednji stih bi glasio malo prekrojen ovako: Želim, da 
slična na stazi — Života sreća Vas prati. — Savjet bih jedan 
Vam dao... — Čemu Vam treba ga znati...?! — Pjesma 
bi znatno time dobila, jer s onim »ponizno molim« pjesnik 
(izlazi kao pobjeđenik, a to nije zgodno obzirom na sadržaj; 
bolje kao pobjednik! Ako ste za takvu promjenu ? 

»Nada«. Od Vaše tri pjesme nije na odmet »Zašto? ...«, 
koja će ući; ostale znatno zaostaju. 

»Zvonimir«. U pjesmi »More« ima nekoliko priličnih 
sličica, ali .je obrada slaba; i onda nezgodne su političke 
pjesme uopće i nezahvalne. 

I. M-ć. S, Ni »Zapad sunca« ni »Na Jadranu« nije za 
tisak; opore su pjesme, ne teku. 

N. P—ć. S. »U boj!« — to još niije pjesma, ima mnogo 
nedostataka. Pričekajte još! 

P. B. B. K. »Tvoje dr age oči« nijesu tako uspjele, da 
bismo ih mogli uvrstiti, 

»Skaut«. N. G. Vašu smo radnju pročitali i uvrstili. 
Što Vi tamo kažete, potpuno je i u našem smislu. Ovakvi 
kratki sastavci o radu, organizaciji i slično dobro će doći 
za unapređenje skautizma među omladinom. Nadamo se, da 
ćete nas se više puta sjetiti. 

M. G. Od Vaših pjesama mogla bi podnijeti »Ah za¬ 
što...?«, kad biste izmijenili onaj »sviri« (nezgodan je!). 
Teško će ići zajedno »latice tašte«, a onda »cvijeće pove¬ 
nuto«. Nespretan je apostrof: »mi s* iz grudi«. Kušajte to 
preudesiti. Ostale dvije nijesu uspjele. Čuvajte se apostrofa 
i tzv. licentiae: »ko rosice s ruž’na lista« (nedopustivo i 
neukusno!). Radi erot. pjesama možemo Vam reći: treba 
da se .kreću u granicama ukusa. 

N. N. K. Vaše su pjesme još prilično slabe, iako se 
'tu i tamo nađe koja sličica; treba još da dozrijeva. Ne¬ 
snosni su apostrofi kao: »ć’mo«. Pošaljite nam druge svoje 
stvari, možda će se štogod naći. 

»Ivanović«. »Klek o zapadu sunca« ulazi, dok ona 
druga pjesma iziskuje više ispravaka. Vidjet ćemo. 

Ispravak! Na str. 29. (br. 2.), 9. redak odozdo (1. stu¬ 
pac) ima glasiti: za piće (mj. za lice). Na istoj str., 27. redak 
odozgo: promrnđa (mj. promrsi). Na istoj str., 29. redak 
odozgo: našle (mj. snašle). Na istoj str.., 35. redak odozgo: 
mroževi (mj. morževi). Na str. 58. br. 3.), 8. redak odozgo: 
nadule (mj. nadimale). Na istoj str., redak 16. odozgo: vrcati 
(mj. vrsti). Na istoj str. 7. redak odozgo 2. stp.: opomenite 
(mj. spomenite). Na str. 60., redak 28. odozgo: okorele (mj. 
ukočene). Na istoj str., 24. redak odozdo: prionuls (mj. 
prianjale). Na str. 74. (br. 4,), redak 19. odozdo: rtnika 
(mj. ratnika). 

Tom zgodom bismo pripomenuli s obzirom na dopis, 
koji nam je stigao radi nekih promjena, koje su nastale od 
česti radi nečitljivosti kod korekture, ovo: Riječ mrsiti znači 
osim 1. Fleisch essen i 2. verwickeln još i mrmljati, koja 
se riječ mnogo govori u Bosni. A. Rj. (akadem. rječnik) uz 
pomenutu riječ veli pod 3. »mrsiti, mrsim, impf., isto što 
mrmnjati, mrnđati. Govori se u Lici (trebalo je reći i u 
Bosni. Op. Ur.) na pr. nemoj tu mrsiti kao prosjek. I. Kasum. 
nast. vj. 12.439.« Sad je stvar ukusa, hoćemo li reći mrnđati 
ili mrsiti, odnosno smrnđati ili promrsiti. Nažalost A. Rj. 
nije tako daleko obrađen, da bismo imali potvrdu za riječ 
vrsti se (vrzati se), koje je pravo značenje: beharren in einer 
Bewegung, neprestano se micati, obilaziti, pa komešati se. 
No tko je godinama živio u Bosni, moći će potvrditi i to; 
a u Bosni se dobro, štaviše lijepo govori. Ako u B. I. (Broz- 
Iveković) nečega nema, ne slijedi, da toga uopće nema. Zna 
se, da su naši vrijedni radnici radili i uništavali slabo zdrav¬ 
lje u četiri zida, jer im novčane prilike nijesu dopuštale, da 
recimo ljeti putuju i pješače Bosnom i Hercegovinom te 
Likom i Slavonijom, a zimi da sređuju skupljeno gradivo. 
A slaviste bi svakako morali među narod, i to štokavski; 
međutim možemo »biti sretni, da imamo, što imamo. Tako 
i glagol slutiti govori se ponajviše s ak. Što se tiče drugih 
promjena, koje će se jednomu činiti pogreška, drugomu ne, 
a ikoje su se tako uobičajile, da možemo mirno preko njih 
prijeći (već radi tehničkih teškoća), kao što su: na očigled 
božji, egzemplar, i ako, itd. (premda i o tom ima raznih 
mnijenja!): tih je bilo i bit će ih, pogotovu kraj današnje 
žurbe, kad korektor dobije uveče čitav mjesečnik na revi¬ 
ziju, da ga zorom vrati tiskari, budući da strojevi već če¬ 
kaju. I zato ne valja odmah osuditi bilo slagara bilo ko¬ 
rektora, a najmanje urednika, koji može tek nešto slobodna 
vremena posvetiti ovoj lijepoj zadaći. 0 tom nema sumnje, 
da treba paziti na čistoću jezika, pogotovu da ne unosimo 


tuđica, no zato ne smijemo jezik sputati (Br. Iv. sputiti) 
u verige ovoga ili onoga rječnika ove ili one gramatike, 
pogotovu kod nas, gdje znademo, da ta djela ni iz daleka 
ne odgovaraju svojoj zadaći. Hrvatski jezik treba silu 
(»bezbroj«, s tom riječi se već i Maretić prilično pomirio u 
Jez. Savj.) riječi za nove pojmove u tehnici, medicini, trgo¬ 
vini itd., i čim se tkogod usudi izići s nečim novim, već sa 
{sviju strana viču: germanizam, latinizam, turcizam; grditi 
je lako, ali savjetovati... Toliko uz gornje ispravke. Me¬ 
đutim, tko pročita uspjelu priču »Trus svijeta«, moći će se 
uvjeriti, da je stvar dobra, te će se jedva štogod naći, 
čemu bi se dalo prigovoriti radi štampe. 

I. K. Poručili smo Vam u posljednjem broju, da još 
pričekate koje vrijeme, da se ne žurite pišući, međutim nam 
poslaste nove tri pjesme. Ni ove nijesu još za tisak. Da 
Vas upozorimo samo na neka mjesta: — Vije snijeg, vije. 
vije, — grije soba, grije, grije. — Kuće, ceste, cijeli grad — 
bijelo je sasma sad. — Ili: — Nekoliko vlakova tulilo — i 
jedan auto trubio. — (Što će Vam takva hajka?) Ili: 
slijevao se zalazećeg sunca karmin — i tamni gorski ultra- 
marin. — Ili ova slika: — pokraj nje se vrbe stisle — ko 
godine gladne. — Ili: Sunčane zrake — dolaze — u kosoj 
perspektivi — i padaju — koso i cakle se — i sjaje — 
i prelijevaju — na zelenkastoj plosi — zelenkaste vode — 
itd. — Novela »Crnac« počinje sa dugim i tromim opisiva¬ 
njem predmeta bez ikakve radnje i života. Radnja je čitava 
pisana na 9. str., a ovo opisivanje zaprema samo tri. Onda 
ovakve su slike nezgodne, kao na pr.: — Sunce je zapadalo 
i već do polovice zapalo, a ona druga polovica virila ije i 
jarko se crvenjela. — Ili: Osjećala se i jaka kvantiteta 
ozona. — Pri kraju našli smo još pjesmu »U snjež. noći.« 
Niti ova nije za tisak, iako je ponešto bolja od pređašnjih 
(futurizam!). Odakle Vam riječi, kao »ruinisan«? I onda 
onaj »Intermezzo...«, nešto kao pjesma u prozi. Vaša je 
glavna pogreška u neprekidnom gomilanju riječi i rečenica 
bez daha, t. zv. »Wortschwall«. Uzmite samo početak »Inter- 
mezza. ..« — Ne mislimo reći, da u Vas nema dara, na¬ 
protiv; samo treba čekati, dok se sve ono staloži, što je 
suvišno i neprobavljivo. Zato pričekajmo još! 

K. F. Z. Vašu »Križaljku« ne možemo upotrijebiti, ne 
zato, jer je velika, već jer ima lat. riječi; a latinski malo 
tko znade. Treba praviti manje stvari s poznatim riječima. 

S. G. S. Ni »Zime« ni »Zvijezda« ne možemo uvrstiti; 
to još daleko zaostaje za onim, što bi imalo biti. 

Ć. G. Vaša »Dva cvijeta« nijesu se izgubila, već ulaze, 
prvom prilikom. 

L. G. »Počiva mirna« nije za štampu. 

»Vrhovački«. Pročitali smo Vaše najnovije pjesme, ali 

se nijesmo mogli ni za koju pravo odlučiti, možda za »Moju 
ljubav«. Obrada je uopće slaba, trebalo bi više paziti na 
jezik i na stil. Ono, što kažete u pj. »Zar zato?«, možda je 
ispravno, ali to bi trebalo uvijenije reći? Međutim nijesu ni 
muškarci bolji. Čuvajte se nezgodnih slika, da stvar ne 
bude smiješna, kao završetak »Orljavi«. Isto vrijedi i za 
»Vrijeme«. »M. G.« ulazi, kada dođe na red. 

»Ciklama«. Vaše smo prvence pročitali. »Mala Srnka« 
svojim je sadržajem zgodna »stvarca, samo joj oblik ne od¬ 
govara. Trebalo bi mnogo toga preinačiti. Pošaljite nam i 
ostale stvari, da vidimo. Svaki je početak težak, pa eto i 
ovdje, i zato ne valja odmah baciti koplje u grm, već treba 
ustrajati. Ima velikih pisaca, koji su iza smrti ostavili čitava 
djela neštampana. Dakle ni oni nijesu imali sreće, da im 
sva djela ugledaju svijet, pa se opet nijesu okanili pisanja. 
To im je bila potreba. Vi »imate i osjećaja i smisla, pa će 
s vremenom bez sumnje ići. Očekujemo ostale Vaše radove. 

Uredništvo. 





Dosadašnje edicije 

Društva hrvatskih srednješkolskih profesora 


A. Odobrene školske knjige. 


1. D i v k o v i ć : Hrvatska čitanka za 1. razr. sred 
Škola XIII. izdanje. Zagreb 1925, Cijena Din 20.—. 

2. D i v k o v i ć—P asarić: Hrv. čitanka za 
III. razred srednjih škola. X. izdanje. Zagreb 1925 — 
Cijena Din 36.—. 

3. Divković — Pasarić: Hrv. čitanka 2 a IV. razr. 
srednjih škola. VIII. izdanje. Zagreb 1924. Cijena D n 36‘— 

4. Petračić — Zagoda: Hrv. čitanka za 
V. i VI. razred srednjih škola. Dio I. Poetika Stili¬ 
stika i Proza. VIII. izdanje. Cijena Din 60.—. 

5. Platonova Obrana Sokratova i Kri- 
t o n s uvodom u grčku filozofiju i komentarom od M. 
K u z m i ć a. U Zagrebu 1922. — Cijena Din 30.—. 


6. Školski atlas za niže razrede srednjih škola. 
Cijena Din 30.—. 

7. U prodaji: B a 1 e n o v i ć : Opća geografija. — 
Cijena Din 35.—. 

8. U prodaji: R. S t r o h a 1: Čitanka iz književnih 
djela starih bugarskih, hrvatskih, srpskih i slovenačkih 
u I. periodu. Zagreb 1921. Cijena Din 10.—. 

9. Boranić: Pravopis hrvatskoga ili srpskoga je¬ 
zika. III. izdanje. Cijena Din 40.—. 

10. Dr. Ante Starčević: Selski prorok. Cijena 
Din 15.—. 


B. Pomoćne školske knjige. 


1. Ogrizović: »Hrvatski pripovjedači«. 
III. popravljeno i prošireno izdanje. Priredio dr. Ivan 
E s i h. U Zagrebu 1926, Cijena Din 40.—. 

2. Narodne pjesme junačke. Priredio dr. 
Milan S t r a š e k. Zagreb 1925. Cijena Din 25.—. 

3. Izabrane narodne pjesme II. dio. Žen¬ 
ske narodne pjesme. Priredio dr. N. A n d r i ć. 
U Zagrebu 1912. Cijena Din 20.—. 

4. Povijesna čitanka za niže razrede srednjih 
škola I. dio. Sredntfi i novi vijek do godine 
1648. II. popunjeno izdanje. Priredio dr. S. Srkulj. 
U Zagrebu 1922. Cijena Din 40.—. 


5. Geografijska čitanka. II. popunjeno izda¬ 
nje. Priredio dr. M. Šenoa. U Zagrebu 1922. Cijena 
Din 30.—. 

6. O. Andrije Kačića-Miošića Razgo¬ 
vor ugodni naroda slovinskoga. Izdanje pri¬ 
redio i predgovor o životu i radu Kačićevu napisao dr. 
Ferdo Nikoli ć. U Zagrebu 1923. Cijena Din 15.—. 

U nakladi: Djela Petra Preradovića. 
I. potpuno i kritično izdanje. Knjiga I. i II. Priredio dr. 
B Vodnik. Zagreb 1918. Cijena Din 80.—. 


C. Nastavni Vjesnik. 


»Nastavni Vjesnik«, list za srednjoškolsku 
nastavu. Izdaje »Društvo hrvatskih srednjoškolskih pro¬ 
fesora« u Zagrebu. Može se još dobiti: Knjiga 14.—21. 
zatim 23., 25. i 30.—34. Cijena pojedinoj knjizi Din 75.—, 


pojedinom svesku Din 10.—. Jubilarni svezak 
(knjiga 30. sv. 9. i 10.) stoji Din 40.—. Članovi društva 
dobivaju »Nastavni Vjesnik« badava, a članarina iznosi 
Din 50.— na godinu. 


D. Omladina. 


»Omladina«, list za zabavu i pouku srednjoškol- Pojedini broj Din 5.—. Ovogodišnja »Omladina« (god. 

ske mladeži. Mogu se dobiti godišta 4.— 9. po Din 40.—. XI. stoji na godinu Din 40.—. Pojedini broj Dinara 5.— 

E. Izdanja Omladine. 

1. Vujec Grga: Petrica Kerempuh, ilustr 2. Josip Milaković: Lijan Gabor. Cijena 

U Zagrebu 1921. Cijena Din 10 —. Din 15.—. 

3. Dubrovački dvor, ilustr. Priredio dr. B. 

Cvjetković. U Zagrebu 1922. Cijena Din 15.—. 


Od *vih cijena imadu knjižare 25% popusta. 

Narudžbe se šalju samo na Društvo Hrv; srednješkolskih profesora 

Zagreb 6, pošt. pretinac 47. 




